Abdul Azeez bebas 9 tuduhan rasuah, pengubahan wang haram

KUALA LUMPUR: Bekas Ahli Parlimen Baling, Datuk Seri Abdul Azeez Abdul Rahim hari ini dibebaskan daripada tiga pertuduhan rasuah dan enam pertuduhan pengubahan wang haram berhubung projek jalan raya di Perak dan Kedah.

Pesuruhjaya Kehakiman Mahkamah Tinggi, Datuk Azhar Abdul Hamid membebaskan Abdul Azeez selaku pemohon selepas membenarkan notis usul difailkan peguam, Amer Hamzah Arshad yang mewakili Abdul Azeez supaya anak guamnya dilepas dan dibebaskan serta-merta daripada pertuduhan berkenaan.

“Memandangkan tiada bantahan daripada pihak pendakwaan, permohonan notis usul itu dibenarkan. Pemohon kini dilepas dan dibebaskan daripada kesemua pertuduhan itu,” kata Azhar.

Pada 23 September lepas, Mahkamah Sesyen melepas tanpa membebaskan (DNAA) Abdul Azeez daripada kesemua pertuduhan itu selepas pendakwaan memohon agar beliau DNAA mengikut Seksyen 254 (3) Kanun Tatacara Jenayah atas alasan representasi yang dikemukakan Abdul Azeez telah dipertimbangkan oleh pendakwaan dan memerlukan siasatan lanjut.

Terdahulu, Amer Hamzah memaklumkan kepada mahkamah, pihaknya menerima surat daripada Suruhanjaya Pencegahan Rasuah Malaysia (SPRM) bertarikh 26 Oktober lepas yang menyatakan bahawa siasatan oleh agensi itu telah selesai dan kesemua aset yang dirampas telah dipulangkan kepada Abdul Azeez.

Timbalan Pendakwa Raya, Nik Haslinie Hashim pula berkata pihaknya tidak membantah terhadap notis usul, yang difailkan pada 1 Disember lepas, agar pemohon dilepas dan dibebaskan daripada kesemua pertuduhan tersebut.

Abdul Azeez, 55, didakwa atas tiga pertuduhan menerima rasuah berjumlah RM5.2 juta dan enam pertuduhan pengubahan wang haram bernilai RM972,414.60 berhubung projek jalan raya di Perak serta Kedah. Kesemua perbuatan itu didakwa dilakukan di lima bank di ibu negara antara 6 Sept 2010 dan 10 April 2018.

Abdul Azeez dituduh mengikut Seksyen 16(a)(A) Akta Suruhanjaya Pencegahan Rasuah Malaysia 2009 dan Seksyen 28(1)(c) akta sama yang boleh dihukum di bawah Seksyen 24(1) akta sama yang jika sabit kesalahan boleh dipenjara maksimum 20 tahun dan denda tidak kurang daripada lima kali ganda jumlah atau nilai suapan yang menjadi hal perkara kesalahan itu jika suapan itu dapat dinilai atau berbentuk wang atau RM10,000 mengikut mana-mana lebih tinggi.

Bagi pertuduhan pengubahan wang haram, beliau didakwa mengikut Seksyen 4(1)(b) Akta Pencegahan Pengubahan Wang Haram, Pencegahan Pembiayaan Keganasan dan Hasil daripada Aktiviti Haram (AMLATFPUAA) 2001 yang boleh dihukum di bawah Seksyen 4(1) akta yang sama.

Jika sabit kesalahan, beliau boleh dipenjara maksimum 15 tahun dan didenda tidak kurang daripada lima kali ganda jumlah atau nilai hasil daripada aktiviti haram itu pada masa kesalahan itu dilakukan atau RM5 juta, yang mana lebih tinggi.

Pada 5 September lepas, Abdul Azeez gagal dalam rayuannya di Mahkamah Rayuan untuk membatalkan tiga pertuduhan rasuah dan enam pertuduhan pengubahan wang haram yang dihadapinya.

Panel tiga hakim terdiri daripada Datuk Seri Kamaludin Md Said, Datuk Abu Bakar Jais dan Datuk Che Mohd Ruzima Ghazali menolak rayuan Abdul Azeez untuk membatalkan sembilan pertuduhan selepas memutuskan pertuduhan yang dikenakan terhadap beliau tidak cacat dan memerintahkan perbicaraan kes itu di Mahkamah Sesyen diteruskan.

Bagaimanapun panel tersebut membenarkan rayuan bekas Pengerusi Tabung Haji itu bagi membatalkan empat pertuduhan pengubahan wang haram.

Perbicaraan kes itu bermula 19 Ogos 2020 dengan tujuh saksi pendakwaan dipanggil memberi keterangan. – BERNAMA


Permohonan subsidi ayam, telur bagi 2023 belum dibuka – JPV

PUTRAJAYA: Permohonan subsidi bagi penternak ayam dan pengeluar telur ayam bagi tahun 2023 masih belum dibuka  setakat ini, demikian dimaklumkan oleh Jabatan Perkhidmatan Veterinar (JPV) hari ini.

Dalam maklum balas terhadap laporan akhbar tempatan mengenai isu subsidi penternak ayam dan telur, JPV memaklumkan perkara mengenai subsidi berkenaan baru dibincangkan dalam mesyuarat Kabinet, Jumaat lalu.

“Permohonan kepada Kabinet bagi subsidi ini adalah bagi tempoh Januari-Jun 2023,” menurut kenyataan JPV hari ini.

JPV berkata sehingga kini, JPV dan Kementerian Pertanian dan Keterjaminan Makanan masih menunggu minit kelulusan daripada pihak Kabinet bagi pelaksanaannya.

JPV juga memaklumkan permohonan subsidi bagi penternak ayam dan pengeluar telur ayam bagi tahun 2022 telah ditutup pada 15 Januari lepas.

Dalam laporan yang disiarkan akhbar berkenaan, penternak ayam penelur percaya kerajaan tidak akan meneruskan pemberian subsidi dalam usaha menstabilkan pengeluaran bekalan tersebut.

Memetik sumber, yang mewakili sebuah ladang pengeluar telur di Lembah Klang, perkara itu dikatakan semakin jelas apabila borang permohonan tuntutan subsidi dalam bentuk Google Form dalam laman web JPV sudah tiada.

Dalam laporan tersebut, Sabtu lalu, Menteri Pertanian dan Keterjaminan Makanan, Datuk Seri Mohamad Sabu memaklumkan kerajaan akan mengkaji semula keperluan untuk meneruskan pemberian subsidi kepada penternak ayam dan pengeluar telur pada Jun ini.

Beliau berkata, setakat ini sebanyak RM1.8 bilion subsidi telah diperuntukkan kepada penternak ayam serta pengeluar telur terlibat dan ia dijangka meningkat melebihi RM2 bilion sehingga Jun ini.

Katanya, jika kerajaan berjaya menstabilkan harga ayam dan telur maka tiada keperluan untuk memberi subsidi kepada penternak tersebut. – BERNAMA


Inovasi ‘Waterfuel’ bukan ‘Hydrogen Cell’

SHAH ALAM: Kereta pakai air atau Waterfuel ciptaan sekumpulan anak Melayu bukan dan sama sekali tidak sama dengan Fuel Cell atau Hydrogen Cell (sel hidrogen).

Waterfuel menggunakan air untuk menghasilkan hidrogen tetapi sel hidrogen menggunakan hidrogen untuk menghasilkan elektrik.

Menurut jurutera Waterfuel, Muhamad Haniff Mua’anaff, hidrogen daripada Waterfuel tidak disimpan tetapi terus disalurkan ke dalam enjin.

“Jika tidak digunakan tidak ada hidrogen yang dihasilkan.

“Hidrogen dihasilkan ketika diperlukan sahaja. Konsep ini dikenali sebagai ‘supply on demand’, atau ‘hydrogen on demand’.

“Oleh kerana gas hidrogen tidak disimpan maka ini menambahkan ciri keselamatan kerana hidrogen adalah unsur kedua yang paling mudah meletup.

“Bom hidrogen adalah antara yang paling ditakuti di seluruh dunia.

“Di situlah terletaknya rahsia Waterfuel ini. Sedikit sahaja diperlukan sudah cukup untuk meletup dan menyempurnakan pembakaran sempurna dalam enjin,” katanya kepada MEDIA VARIASI.

Pandu uji kenderaan menggunakan air atau Watefuel turut disertai oleh Pengarah Global Universiti Malaysia Sarawak (UNIMAS), Prof Madya Dr Shanti Faridah Salleh dan Ketua Bahagian Tenaga dan Kemampanan UNIMAS, Dr Florianna Lendai anak Micheal Mulok.

Muhamad Haniff membangunkan inovasi Waterfuel bersama pasangannya, Nurul Hidayah Khirul Zaman, dan pembantu, Aliff Umair, Khalili Atan, Rafiza Ahmad.dan Wan Hayati Alias

Terdahulu, pandu uji kereta guna Waterfuel dilakukan bersama dua pensyarah dari Universiti Malaysia Sarawak (UNIMAS) yang berminat dengan projek inovasi itu.

Mereka melihat sendiri kesan perbezaannya.

Dalam pada itu, Muhamad Haniff yang juga jurutera elektrik berkata, hasil sampingannya ialah air yang boleh dilihat keluar melalui ekzos, dan bukannya karbon atau asap hitam.

“Berbeza dengan sel hidrogen, hidrogen sudah tentu sentiasa ada dalam bekasnya untuk tindak balas kimia bagi menghasilkan elektrik. Sebab itulah sel hidrogen dipanggil juga sebagai bateri generasi baharu, atau ‘Fuel Cell’.

“Ringkasnya, Waterfuel bukanlah bateri tetapi sel hidrogen adalah bateri,” katanya.

Ketika ditanya apa harapan kumpulannya dengan inovasi Waterfuel ini, Muhammad Haniff memberitahu secara faktanya semua tahu bahawa satu masa nanti fosil bahan api akan habis.

“Tenaga baharu diperlukan dan yang terbaik adalah air tetapi perkara paling penting ia bukan sahaja boleh digunakan untuk kenderaan.

“Ia boleh dijadikan sebagai generator elektrik untuk peniaga pasar malam, bot-bot nelayan, jentera-jentera berat pertanian dan bantuan pernafasan untuk perubatan.

“Jadi misi inovasi ini bukan terhad kepada automotif sahaja tetapi untuk banyak bidang lain dan manfaat manusia sejagat.

“Kami cuma tidak mampu menghasilkan bekas Waterfuel dalam bentuk cantik atau komersial kerana kekangan kewangan namun kami tahu potensinya luar biasa untuk manusia dan ekonomi negara,” katanya.

Orang ramai yang mahu mengetahui lebih lanjut boleh whatsapp 0193982700- MEDIA VARIASI

Author

Fhatihah Zakinan

View all posts

View all posts


PRN Selangor: Agihan kerusi PH-BN dijangka selesai selepas Aidiladha – Amirudin

KLANG: Rundingan agihan kerusi antara Pakatan Harapan (PH) dan Barisan Nasional (BN) bagi Pilihan Raya Negeri (PRN) Selangor dijangka selesai selepas sambutan perayaan Aidiladha.

Pengerusi PH Selangor, Datuk Seri Amirudin Shari berkata, masih berbaki satu atau dua kerusi lagi yang belum diputuskan.

“Saya percaya (Pengerusi PH) Datuk Seri Anwar Ibrahim sudah ada sesi dengan Presiden UMNO (Datuk Seri Dr Ahmad Zahid Hamidi) dan sudah ada peningkatan yang baik daripada jumlah kerusi keseluruhan.

“Saya harap sebaik lepas Raya Haji (Aidiladha) ini, kita dah selesaikan (pembahagian) kerusi,” katanya selepas melancarkan Jentera Perpaduan Harapan dan BN PRN Selangor Dewan Undangan Negeri (DUN) Sungai Kandis di Tapak Rakan Muda Sri Andalas, di sini, malam tadi.

Sementara itu, ketika ditanya mengenai kriteria bakal calon PH-BN yang akan dipertaruhkan pada PRN Selangor tidak lama lagi, Amirudin berkata gabungan itu akan mengetengahkan calon yang berkredibiliti dan ‘boleh menang’.

“Formula kami kemenangan, maknanya semua parti harus menampilkan calon (yang mempunyai) kredibiliti dan asas sokongan terhadap parti-parti yang bergabung bawah Kerajaan Perpaduan.

“Sudah pasti kami akan cuba letakkan (calon boleh menang), sebab pilihan raya kami nak menang. Kami datang sebagai penyandang dan ada rekod pencapaian tadbir negeri,” katanya.

Naib Presiden Parti Keadilan Rakyat (PKR) itu juga berkata, beliau percaya kerjasama PH-BN adalah gabungan yang baik bagi memastikan kestabilan dalam penggal ini yang sangat getir untuk pulihkan ekonomi negara.

“Kami datang dengan rekod prestasi negeri dan juga corak pentadbiran Pakatan Harapan selama 15 tahun. Insya-Allah, rasional rakyat dengan kami, lagi pula sekarang ada sebahagian rakan dari BN yang juga berpengalaman dalam pentadbiran,” katanya.

Pada 23 Jun lepas, DUN Selangor bagi penggal ke-14 secara rasminya dibubarkan sekali gus membuka laluan kepada PRN untuk diadakan.

Di Selangor mempunyai 56 kerusi DUN dan untuk mendapat majoriti mudah, parti bertanding perlu memenangi 29 kerusi bagi membentuk kerajaan.

Pada Pilihan Raya Umum ke-14 (PRU14), PH yang bertanding menggunakan logo PKR ketika itu mendominasi negeri merah kuning apabila menang 51 daripada 56 kerusi DUN, diikuti BN dan PAS masing-masing mendapat empat dan satu kerusi. – BERNAMA


Industri setuju turunkan harga minyak masak secara berperingkat – Annuar

PUTRAJAYA: Pihak industri minyak masak sawit secara prinsip bersetuju membuat ‘adjustment’ bagi menurunkan harga minyak masak secara berperingkat berasaskan harga pasaran minyak sawit semasa, kata Pengerusi Pasukan Jihad Tangani Inflasi Tan Sri Annuar Musa.

Beliau yang juga Menteri Komunikasi dan Multimedia berkata pihak industri berkenaan telah bersetuju dengan syor Pasukan Jihad Tangani Inflasi mengenai penurunan harga yang dijangka dapat dilaksanakan dalam masa terdekat.

“Yang penting secara prinsip pihak industri bersetuju untuk bekerjasama dengan jawatankuasa bagi penurunan harga minyak masak,” katanya dalam sidang media selepas mempengerusikan Mesyuarat Pasukan Jihad Tangani Inflasi siri ketiga, di sini hari ini.

Annuar berkata ia merupakan perkembangan yang baik dan satu contoh bagaimana semua pihak dapat mewujudkan kerjasama bersepadu yang akhirnya rakyat dan pengguna akan mendapat hasil daripada persefahaman itu.

Menurutnya Pasukan Jihad Tangani Inflasi telah mengadakan sesi libat urus dengan pemain utama industri minyak masak kelapa sawit merangkumi syarikat pengilang, pembekal dan pembungkus minyak masak pada Selasa (12 Julai).

Berhubung kegiatan penyeludupan minyak masak, Annuar berkata terdapat banyak maklumat diterima pihaknya mengenai perkara itu, dan beliau menegaskan bahawa pihak penguat kuasa tidak akan berkompromi dengan salah laku terbabit.

“Kita sedang buat pemantauan (terhadap) beberapa lagi rangkaian penyeludup. Jadi jangan pihak yang menjalankan aktiviti penyeludupan merasakan mereka (penguat kuasa) terlepas pandang, kita beri jaminan pihak penguat kuasa akan meneruskan tindakan mereka,” katanya yang turut menyeru orang ramai untuk memberikan maklumat mengenai penyelewengan minyak masak.

Mengenai kos sara hidup di institusi pengajian tinggi (IPT), Annuar berkata Kementerian Pengajian Tinggi (KPT) sedang merangka pelbagai rancangan bagi menangani isu kos sara hidup siswa di kampus, selain melaksanakan inisiatif harga sajian makanan yang rendah bagi mereka, serendah RM3.50 sepinggan.

Menurutnya hasil pertemuan Menteri Pengajian Tinggi Datuk Seri Dr Noraini Ahmad dengan semua pentadbir universiti, pelbagai langkah sedang dirangka untuk membantu mengurangkan kos sara hidup pelajar bukan sahaja dari sudut bekalan makanan harian, tetapi juga berkaitan kos penginapan, pengangkutan dan yuran.

“Ini juga satu lagi bukti yang menunjukkan apabila ada permuafakatan dan kerjasama, usaha untuk mengekang kenaikan harga barang dan peningkatan kos sara hidup sebenarnya sangat boleh dilakukan,” katanya. – BERNAMA


Peguam Najib bantah hakim Mahkamah Rayuan anggotai panel dengar semakan

PUTRAJAYA: Peguam utama Datuk Seri Najib Tun Razak memulakan prosiding permohonan bekas perdana menteri itu untuk menyemak semula keputusan Mahkamah Persekutuan terdahulu yang mengekalkan sabitan serta hukuman kerana menyeleweng RM42 juta dana SRC International Sdn Bhd dengan membantah panel hakim hari ini.

Tan Sri Muhammad Shafee Abdullah membantah hakim Mahkamah Rayuan, Datuk Abu Bakar Jais menganggotai panel hakim yang bersidang di Mahkamah Persekutuan bagi mendengar permohonan semakan itu.

Peguam itu berkata, Abu Bakar tidak seharusnya menganggotai panel yang mendengar permohonan tersebut dan mahu hakim itu menarik diri atas alasan hanya hakim Mahkamah Persekutuan yang sepatutnya mendengar permohonan semakan itu.

Muhammad Shafee berkata, mengikut Seksyen 74 Akta Mahkamah Kehakiman 1974, komposisi hakim Mahkamah Persekutuan mestilah terdiri daripada semua hakim Mahkamah Persekutuan.

“Ini bukan soal peribadi kerana saya mengenali hakim Abu Bakar sejak dalam perkhidmatan lagi,” katanya.

Timbalan Pendakwa Raya, Datuk V. Sithambaram berkata, hakim Mahkamah Rayuan dibenarkan bersidang di Mahkamah Persekutuan di bawah Perkara 122 (2) Perlembagaan Persekutuan.

Beliau berhujah bahawa bantahan terhadap hakim perlu menunjukkan bahaya berlakunya berat sebelah.

Abu Bakar antara panel lima hakim yang diketuai Hakim Besar Sabah dan Sarawak, Datuk Abdul Rahman Sebli untuk mendengar permohonan semakan Najib itu.

Hakim lain dalam panel itu ialah hakim Mahkamah Persekutuan, Datuk Vernon Ong Lam Kiat, Datuk Rhodzariah Bujang dan Datuk Nordin Hassan.

Najib sedang berusaha untuk membatalkan keputusan yang dibuat oleh lima hakim Mahkamah Persekutuan yang diketuai oleh Ketua Hakim Negara, Tun Tengku Maimun Tuan Mat pada 23 Ogos tahun lepas dalam mengekalkan sabitan dan hukuman penjara 12 tahun dan denda kerana menyeleweng RM42 juta dana SRC International.

Sithambaran berhujah bahawa Ketua Hakim Negara telah memenuhi keperluan Perkara 122 Perlembagaan Persekutuan dengan pemilihan Abu Bakar menganggotai panel hakim itu.

Usaha pihak pembelaan untuk menentukan anggota panel hakim, kata Sithambaram, adalah suatu yang “menghina”.

“Kami di sini tidak boleh memberitahu mahkamah bagaimana menentukan anggota panel. Itu suatu yang menghina,” kata Sithambaram.

Beliau berkata, pihak pembelaan tidak sepatutnya mendapatkan sebarang layanan istimewa berhubung prosiding itu.

Sementara itu, Muhammad Shafee berhujah bahawa Tun Tengku Maimun tidak menyatakan sebab mengapa Abu Bakar dipilih menganggotai panel hakim itu.

Peguam itu berkata, terdapat tujuh hakim Mahkamah Persekutuan pada masa ini yang boleh dipilih untuk menganggotai panel hakim hari ini.

“Terdapat beberapa lagi hakim yang boleh dipilih daripada tujuh hakim Mahkamah Persekutuan itu,” katanya. – BERNAMA


Shahidan pencetus gelombang kemenangan PN di Perlis

KANGAR: Penyertaan tokoh politik Datuk Seri Shahidan Kassim pada saat-saat akhir untuk bertanding atas tiket Perikatan Nasional (PN) dalam Pilihan Raya Umum Ke-15 (PRU15), dilihat sebagai titik tolak kebangkitan gelombang gabungan tersebut sehingga berjaya mengambil alih negeri ini daripada cengkaman Barisan Nasional (BN).

Pengerusi Suruhanjaya Pilihan Raya (SPR), Tan Sri Abdul Ghani Salleh mengumumkan PN berjaya membentuk kerajaan negeri setelah memperoleh majoriti undi melebihi 50 peratus.

Aura Shahidan tidak dapat dinafikan apabila ‘panglima perang’ PN Perlis itu berjaya membawa kemenangan luar biasa kepada PN sehingga mampu menyapu bersih tiga kerusi Parlimen selain 14 daripada 15 kerusi  Dewan Undangan Negeri (DUN), jauh daripada sasaran awal untuk menawan sembilan kerusi DUN bagi mendapatkan majoriti mudah.

Shahidan merupakan penyandang kerusi Parlimen Arau dalam Pilihan Raya Umum pada 1986, 1990, 2013 dan 2018, selain pernah menggalas kedudukan sebagai Menteri Besar bagi tempoh 1995 hingga 2008.

Pengerusi PN Perlis, Mohd Shukri Ramli berkata, Shahidan berjaya menjalankan tugasnya sebagai ‘panglima perang’ PN Perlis dengan membawa perjuangan perpaduan ummah bermula di Arau dan menular ke seluruh negeri kecil di utara tanah air itu.

“Saya berharap idea perpaduan ummah ini dapat dikembangkan bersama dalam gabungan PN ke seluruh negara dan menjadi ikutan negeri-negeri lain bagi membentuk sebuah kerajaan yang bersih dan stabil,” kata Pesuruhjaya PAS Perlis itu kepada pemberita selepas kemenangan PN malam tadi.

Pengerusi Bersatu Perlis, Abu Bakar Hamzah pula berkata, Shahidan turut membantu jentera PN meraih kemenangan dalam PRU15.

“Menerusi bantuannya, jentera PN yang disertai oleh gabungan Bersatu dan PAS menjadi lebih kukuh,” katanya.

Tugas sebagai ‘panglima perang’ tersebut bukanlah sesuatu yang asing bagi Shahidan yang pernah menjadi Pengerusi Perhubungan UMNO selain menjadi individu yang bertanggungjawab menyusun ‘buah catur’ dalam membina kubu BN pada PRU14.

Ketika BN mengalami tsunami politik pada PRU14, Shahidan berjaya membantu mempertahankan Perlis sebagai kubu kuat BN apabila memenangi 10 kerusi DUN dan membentuk kerajaan negeri selepas mendapat majoriti dua pertiga daripada 15 kerusi DUN.

Tindakan Presiden UMNO, Datuk Seri Ahmad Zahid Hamidi menggantikan Menteri Besar Perlis Datuk Seri Azlan Man sebagai Pengerusi Perhubungan UMNO Negeri Perlis pada April tahun lepas, juga memberi kesan.

Pucuk pimpinan parti membuat keputusan drastik dengan tidak menyenaraikan dua tokoh politik utama Perlis iaitu Shahidan dan Datuk Zahidi Zainul Abidin yang juga penyandang kerusi Parlimen Padang Besar sebagai calon BN.

Langkah BN meletakkan muka baharu dan ‘calon luar’ iaitu Ketua Puteri UMNO, Datuk Zahida Zarik Khan dan Datuk Rozabil Rahman di kerusi panas, menyaksikan Shahidan dan Zahidi masing-masing beralih sebagai calon PN dan Bebas.

Hasrat rakyat Perlis yang mahukan kerajaan baharu, dizahirkan apabila PN menyapu bersih kesemua tiga kerusi Parlimen iaitu Padang Besar, Kangar dan Arau selain menang di 14 daripada 15 kerusi DUN.

Undian golongan muda dikatakan turut menjadi penentu kejayaan PN di Perlis, mengambil alih tampuk pemerintahan BN yang mendominasi sejak 65 tahun lepas.

Percaturan PN menawan semua tiga kerusi Parlimen menjadi kenyataan apabila gandingan Perpaduan Ummah menerusi calon PN-PAS Datuk Rushdan Ramli (Padang Besar), PN-Bersatu Zakri Hassan (Kangar) dan Shahidan (Arau) mencipta kemenangan besar.

Di peringkat DUN, calon PN dari  PAS menawan 10 kerusi menerusi Haziq Asyraf Dun (Beseri), Saad Seman (Chuping), Wan Badariah Wan Saad (Mata Ayer), Muhammad Azim Azizan (Santan), Fakhrul Anwar Ismail (Bintong), Asrul Aimran Abdul Jalil (Kayang), Wan Zikri Afthar (Tambun Tulang), Ridzuan Hashim (Guar Sanji), Razali Saad (Simpang Empat) dan Mohd Shukri Ramli (Sanglang).

Calon PN daripada Bersatu menyumbang empat kerusi DUN iaitu Izizam Ibrahim (Titi Tinggi), Datin Marzita Mansor (Sena), Abu Bakar Hamzah (Kuala Perlis) dan Megat Hashirat Hassan (Pauh).

Hanya satu kerusi DUN dimenangi oleh Pakatan Harapan (PH) menerusi Gan Ay Lin yang mewakili Parti Keadilan Rakyat (PKR) yang mengekalkan kemenangan di DUN Indera Kayangan.

BN meletakkan muka baharu seperti Setiausaha Akhbar Menteri Besar Perlis, Saiful Daniel Mohd Yusof bagi kerusi DUN Sena, Ketua Pemuda MCA Padang Besar Lim Weng Khee (Indera Kayangan), Ahli Jawatankuasa UMNO Kangar Kamarudin Malek (Kuala Perlis), Ketua Pemuda Umno Arau Syed Atif Syed Abu Bakar (Pauh) dan Ahli Jawatankuasa UMNO Arau Sharifudin Ahmad (Sanglang).

Kejutan berlaku di DUN Bintong apabila Azlan tewas kepada calon PN-PAS Fakhrul dengan majoriti  4,329 undi dalam persaingan enam penjuru.

Nasib sama turut menimpa sembilan Ahli DUN BN iaitu Teh Chai Aan (Titi Tinggi), Ruzaini Rais (Beseri), Asmaiza Ahmad (Chuping), Siti Berenee Yahaya (Mata Ayer), Azizan Sulaiman (Santan), Hamizan Hassan (Kayang), Rozieana Ahmad (Guar Sanji) dan Nurulhisham Yaakob (Simpang Empat) dan Datuk Ismail Kassim (Tambung Tulang). – BERNAMA


Dua tangkapan dibuat polis Selangor sepanjang tempoh kempen PRN

KUALA LUMPUR: Polis terima 58 laporan polis dan sebanyak 50 kertas siasatan dibuka mengikut Akta Kesalahan Pilihan Raya 1954, pada semalam.

Ketua Polis Selangor Datuk Hussein Omar Khan berkata, sebanyak 48 kertas siasatan dibuka mengikut Seksyen 7 dan masing-masing satu kertas mengikut Seksyen 4 (A) (1) serta Seksyen 26 akta yang sama.

Menurutnya, dua laporan polis pula diklasifikan sebagai NOD iaitu laporan polis yang dibuat tidak ada apa-apa kesalahan tangkapan.

“Laporan polis ini dibuat oleh Pasukan Ops Cantas yang melakukan pemeriksaaan Ops Cantas Pilihan Raya Negeri (PRN) Selangor di lokasi yang dijalankan pemeriksaan.

“Dua lagi laporan polis diklasifikasikan tiada tindakan lanjut (NFA), manakala empat lagi dirujuk ke agensi lain,” katanya dalam satu kenyataan hari ini.

Hussein memaklumkan, sepanjang tempoh bekempen sejak 29 Julai hingga semalam, polis Selangor menerima 779 laporan dengan 78 kertas siasatan dibuka serta dua tangkapan dilakukan.

“Baki 701 laporan membabitkan tindakan pencegahan oleh polis di samping tiada unsur jenayah dikesan.

“Polis juga mengucapkan terima kasih kepada semua calon bertanding, penyokong dan warga Selangor yang membantu melancarkan PRN ini,” ujarnya.

Author

Nurul Ain Japri

View all posts

View all posts


Ramai gemuk, baju tak muat sebab terlebih ‘healing’

CYBERJAYA: Rakyat Malaysia diingatkan supaya menjaga pemakanan serta gaya hidup sihat.

Public Health Malaysia (PHM) menerusi hantaran di Facebooknya memaklumkan, antara punca kegemukan dalam kalangan rakyat masa kini adalah disebabkan stres dan ‘healing’.

Perkara ini kerana, PHM beranggapan ramai antara rakyat Malaysia gemar menenangkan diri dengan ‘healing’ menerusi pengambilan makanan yang tidak sihat.

“Individu yang ada masalah stres yang kronik akan merembeskan lebih banyak hormon kortisol. Hormon ini yang menyebabkan selera makan bertambah berlipat kali ganda

“Mengetahui fakta ini, jangan biasakan guna makan makan sebagai cara untuk destress dan healing.

“Ia akan akibatkan peningkatan berat badan dan menyebabkan anda bertambah stress kerana baju tak muat!” tulis PHM.

Author

Diyana Rahip

View all posts

View all posts


Suami isteri ditahan bersama ganja hampir 20kg

ALOR SETAR: Polis menahan sepasang suami isteri dan merampas dadah jenis ganja seberat hampir 20 kilogram (kg) yang dianggarkan bernilai RM50,000 dalam serbuan di Kuala Kedah, Ahad lepas.

Ketua Polis Daerah Kota Setar, ACP Ahmad Shukri Mat Akhir berkata kedua-duanya yang berusia 33 dan 29 tahun ditahan ketika melakukan kegiatan pengedaran dadah di pekarangan parkir sebuah premis di kawasan berkenaan.

“Sepasukan pegawai dan anggota Jabatan Siasatan Jenayah Narkotik (JSJN) Ibu Pejabat Polis Kontinjen (IPK) Kedah telah menjalankan pemerhatian selama 20 minit sebelum melihat sebuah kereta jenis Proton Saga memasuki kawasan itu.

“Polis menahan lelaki dan wanita itu serta melakukan pemeriksaan sebelum menjumpai dua beg kanvas di atas kerusi penumpang belakang yang mengandungi 20 bungkusan plastik lut sinar berisi ketulan mampat tumbuh-tumbuhan kering disyaki dadah jenis ganja seberat hampir 20kg,” katanya pada sidang media di sini hari ini.

Beliau berkata kedua-duanya yang merupakan nelayan dan tukang cuci didapati menggunakan kereta sewa untuk menjalankan kegiatan tersebut bagi mengelak dikesan polis.

Beliau berkata pasangan terbabit yang dipercayai menjadi pengedar sejak setahun lepas mendapat bekalan dadah dari selatan negeri itu sebelum dipasarkan di sekitar Kota Setar.

“Sekiranya dadah ini terlepas di pasaran, ia boleh digunakan oleh 20,000 penagih. Polis turut menyita sebuah kereta jenis Chevrolet dan motosikal jenis Yamaha milik suspek, dengan keseluruhan rampasan dianggar berjumlah lebih RM68,000.

“Suspek lelaki mempunyai satu rekod jenayah lampau di bawah Seksyen 12(2) Akta Dadah Berbahaya (ADB) 1952 manakala suspek wanita tidak mempunyai sebarang rekod lampau. Saringan urin terhadap kedua-dua suspek juga negatif,” katanya.

Ahmad Shukri berkata pasangan itu direman hingga 11 Sept ini untuk siasatan lanjut mengikut Seksyen 39B ADB 1952. – BERNAMA


Budak dua tahun jadi yatim piatu sekelip mata

BALING: Seorang kanak-kanak lelaki berusia dua tahun menjadi yatim piatu sekelip mata selepas ibu bapanya maut dalam kemalangan di Kilometer 41.02, Jalan Baru Kulim-Baling-Gerik, di sini kelmarin.

Pasangan terbabit, Saiful Azmi Mohd. Razali, 35, dan Sailulhayati Mat Isa, 36, meninggal dunia akibat cedera parah pada anggota badan dalam kejadian yang berlaku kira-kira pukul 10.15 malam.

Dalam kejadian sama turut membabitkan anak tunggal mereka, Amar Rizqi, 2, melecur pada tangan sebelah kiri dan cedera di bahagian kepala.

Dilaporkan, pasangan berkenaan dalam perjalanan pulang ke rumah mereka di Kulim, selepas mengambil stok tebu di Kampung Pisang, di sini untuk berniaga sempena Ramadan.

Kemalangan tercetus selepas van jenis Nissan dipandu Saiful Azmi yang bekerja sebagai seorang juruteknik di sebuah estet di Kulim terlibat kemalangan dengan pikap jenis Isuzu.

Sepupu Allahyarham Sailulhayati, Noraida Che Hasan, 42, berkata, tiga beranak itu akan pulang ke kampung dua hari sekali untuk mengambil bekalan tebu di kebun, di sini untuk berniaga di Sungai Karangan, Kulim.

“Sepupu berniaga pada Ramadan ini sahaja selepas suaminya habis bekerja di ladang dan mereka terlibat kemalangan ketika dalam perjalanan pulang ke rumah di Kulim.

“Saya masih terkejut dengan berita malang ini kerana saya dan arwah sepupu sempat keluar ke sebuah pasar raya di sini bersama anak tunggalnya semalam (kelmarin),” katanya seperti dilapor Kosmo.

Katanya, mereka hanya melihat baju dan kelengkapan raya yang dijual di situ yang mana arwah merancang untuk datang semula untuk membeli pakaian raya buat anak lelakinya.

“Arwah beritahu dia tidak mahu beli baju baharu, sebaliknya nak pakai baju lama kerana masih muat dengan badannya. Dia cuma beritahu nak cari baju raya untuk anak kesayangannya.

“Dia juga ada beritahu teringin nak berbuka puasa dengan roti john dan arwah sempat membelinya,” ujarnya.

Sementara itu, Ketua Polis Daerah Baling, Superintendan Shamsudin Mamat berkata, siasatan awal mendapati van dinaiki tiga mangsa itu dari arah Baling menghala ke Kulim dipercayai hilang kawalan.

“Van itu terlanggar tembok jambatan di sebelah kiri jalan sebelum berpusing. Pada masa sama sebuah pikap dipandu seorang guru yang berada di belakang tidak sempat mengelak sebelum terlanggar bahagian depan kiri van.

“Pemandu van maut di tempat kejadian, manakala penumpang hadapan meninggal dunia ketika dirawat di Unit Kecemasan Hospital Kulim.

“Anak mangsa yang berada kerusi belakang van dirawat di hospital sama dan kes disiasat mengikut Seksyen 41(1) Akta Pengangkutan Jalan 1987,” maklumnya.

Author

Diyana Rahip

View all posts

View all posts


Melampau! Pekerja warga asing sorok minyak masak peket undang kemarahan netizen

CYBERJAYA: Tular di media sosial mengenai tindakan beberapa pekerja pasar raya dipercayai warga asing menyorok minyak masak peket hingga mengundang kemarahan netizen.

Menerusi perkongsian video TikTok @bonsaiseller, kelihatan berlaku kekecohan di sebuah pasar raya di antara pekerja dan pembeli.

Kekecohan itu berpunca akibat sikap pekerja pasar raya terbabit yang menyimpan minyak masak peket untuk dijual kepada rakan senegara mereka sahaja.

“Warga asing simpan (sorok) minyak masak untuk kaum depa,” tulisnya.

Difahamkan, kejadian terbabit berlaku di sebuah pasar raya yang terletak di Jalan Peel, Kuala Lumpur.

Pemilik video mendakwa, stok minyak peket langsung tiada di pasar raya berkenaan.

“Minyak untuk kawan-kawan dia sahaja, untuk warga Malaysia, tiada,” dakwanya lagi.

Lebih teruk lagi, kelihatan seorang lelaki dipercayai warga Bangladesh di kaunter pembayaran membeli minyak peket dengan jumlah yang banyak.

Susulan itu, seorang individu tampil menghalang pelanggan terbabit daripada membayarnya.

Video tersebut nyata mendapat perhatian warga net yang rata-ratanya meluahkan rasa berang terhadap tindakan tidak beretika yang ditunjukkan oleh pekerja warga asing itu.

“Terlalu bagi muka, inilah akibatnya, kita rakyat yang tersiksa,” luah pengguna TikTok.

“Weh betul, haritu aku pergi Mydin Penang. Minyak masak tu warga asing banyak je ambil untuk satu orang bila part kami kena ada limit,” kongsi netizen.

“Subsidi untuk rakyat Malaysia, tapi diorang yang sapu. Ni masalah bila lambakan warga asing dekat negara kita. Kerajaan perlu kaji subsidi bersasar,” komen netizen.

Author

Nurul Ain Japri

View all posts

View all posts


DUN Kedah lulus pindaan undang-undang tubuh kerajaan negeri larang lompat parti

Enakmen Undang-Undang Tubuh Kerajaan Negeri Kedah (Pindaan) 2023 itu dibentangkan Menteri Besar, Datuk Seri Muhammad Sanusi Md Nor.

Setelah Speaker DUN Kedah Datuk Juhari Bulat membuka ruang untuk pindaan itu dibahaskan, lima ADUN mengambil bahagian yang terdiri daripada Datuk Zamri Yusuf (PH-Suka Menanti), Datuk Seri Mukhriz Mahathir (Pejuang-Jitra), Mohd Azam Abd Samat (PAS-Sungai Limau), Datuk Norsabrina Mohd Noor (BN-Bandar Baharu) dan Datuk Amiruddin Hamzah (Pejuang-Anak Bukit).

Dalam perbahasannya, Norsabrina berkata, kesetiaan merupakan nilai yang tinggi dan penting untuk dipertahankan dalam usaha memastikan kestabilan negeri sekali gus enakmen antilompat parti itu amat diperlukan.

“Bila parti buat keputusan untuk beralih sokongan daripada segi gabungan, kami akur. Kita akan pastikan mandat rakyat tidak dicabuli demi kepentingan diri kita sendiri,” katanya.

Sementara itu, Zamri yang juga Ketua Pembangkang DUN Kedah pula berkata, enakmen antilompat parti itu nanti akan meyakinkan pengundi terhadap sistem politik negara.

“Pindaan ini mencipta sejarah dan secara langsungnya dapat menangani gejala rasuah yang menjadi punca kepada beberapa perkara berkaitan keyakinan pengundi,” katanya.

Persidangan DUN Kedah kemudian ditangguhkan ke satu tarikh yang akan ditentukan kelak. – BERNAMA


Kenapa pertubuhan kebajikan kutip yuran bulanan? – Sekretariat Gabungan NGO Selangor

PETALING JAYA: Sebarang pertubuhan bukan kerajaan (NGO) tidak dibenarkan berorientasikan keuntungan.

Walaupun banyak NGO yang benar-benar berusaha membantu golongan memerlukan, namun ada juga yang dilihat ingin mengaut keuntungan.

Pengerusi Sekretariat Gabungan NGO Selangor, Datuk Nazilah Idris menjelaskan, NGO mesti berdaftar dengan Jabatan Pendaftaran Pertubuhan Malaysia (RoS) tidak berorientasikan keuntungan.

Bagaimanapun, Nazilah mempertikai Pertubuhan Kebajikan Darussolihin menggunakan nama Madrasah Darussolihin yang kononnya mempunyai unsur agama.

Malah, ia dikatakan berorientasi keuntungan berdasarkan transaksi resit ibu kepada pelajar yang mendakwa didera ala militan di madrasah berkenaan ke akaun persendirian milik mudir.

“Kalau pusat jagaan macam ini, dikategorikan pusat jagaan, tapi diletakkan madrasah nak tunjuk ada unsur agama.

“Kalau daftar bawah RoS, tak boleh berorientasi keuntungan. Jadi, tak boleh mengutip duit, tidak ada kebenaran mengutip duit, sebab itu dia (madrasah) guna akaun persendirian.”

“Ini pun satu kesalahan, yang boleh pihak berkuasa ambil sebagai bukti bahawa tempat ini melakukan operasi tidak berada di landasan undang-undang,” katanya.

Beliau berkata demikian pada sidang media pendedahan ibu dan pelajar yang mendakwa didera ala militan di sebuah madrasah di Shah Alam, di sini.

Ibu kepada pelajar itu telah membuat aduan kepada RoS dengan menunjukkan bukti resit bulanan sebanyak RM630 dan deposit RM1,790 kepada akaun peribadi.

Nazilah juga menggesa RoS untuk mengambil tindakan kepada pertubuhan madrasah terbabit kerana beroperasi sejak 20 tahun lalu, namun berdaftar pada 2018.

“Ini penyalahgunaan pertubuhan. Maknanya, dia (madrasah) buat secara haram,” katanya.

Author

Tun Puteh Wanti

View all posts

View all posts


10,506 pelajar B40 di Kedah terima bantuan YPM

PADANG TERAP: Sejumlah 10,506 pelajar golongan B40 di Kedah menerima manfaat bantuan pendidikan di bawah program Tanggungjawab Sosial Korporat (CSR) Yayasan Pelajaran MARA (YPM).

Menteri Pembangunan Luar Bandar, Datuk Seri Mahdzir Khalid berkata, bantuan itu melibatkan peruntukan lebih RM1.8 juta sepanjang tahun ini.

“Syabas dan tahniah kepada YPM atas pelbagai inisiatif yang telah dilaksanakan dalam membantu golongan yang memerlukan ini.

“Usaha ini perlu dilaksanakan bagi memastikan anak-anak luar bandar terutamanya dari golongan B40 tidak keciciran dalam pelajaran selain meringankan tanggungan ibu bapa,” katanya.

Beliau berkata demikian pada sidang media selepas majlis pelancaran Program Pendidikan YPM Daerah Padang Terap di Pusat Komuniti Padang Kerasak, di sini, hari ini.

Turut hadir, Pengerusi YPM, Datuk Mohd Razman Yaacob; Pengerusi MARA Corporation Sdn Bhd, Senator Datuk Wira Othman Aziz; Ketua Pegawai Eksekutif YPM, Mohd Amran Mat Ariffin dan
Ahli Majlis MARA, Datuk Ibrahim Saad.

Jelas Mahdzir, bantuan itu disalurkan melalui pelbagai program pendidikan YPM yang dilaksanakan sepanjang tahun.

Antaranya Skim Bantuan Persekolahan, Dana Ehsan Pendidikan, Program Tuisyen Pintar, Program Kecemerlangan Modal Insan, Skim Anak Angkat dan Pembiayaan Pendidikan Tertiari.

Program CSR YPM turut melibatkan UNIMARA dan Rural Capital Berhad (RCB) sebagai penyumbang disamping kerjasama daripada Pejabat Pendidikan Daerah (PPD) Padang Terap.

“Bagi pihak YPM saya mengucapkan terima kasih kepada semua badan-badan korporat yang telah menyumbang dana bagi pelaksanaan program-program pendidikan pelajar di luar bandar.

“Saya menyeru agar lebih banyak badan-badan korporat atau invididu tampil untuk menyalurkan sumbangan kepada YPM bagi merancakkan lagi pelbagai program CSR YPM yang lain”.

Sementara itu, seramai 693 pelajar dan 75 keluarga B40 di daerah Padang Terap menerima sumbangan berbentuk bantuan persekolahan wang tunai dan komputer riba.

Manakala tiga buah sekolah turut menerima sumbangan tunai berjumlah RM5,000 bagi setiap sekolah.

Pada majlis yang sama, Mahdzir turut menyaksikan tiga penyerahan replika cek sumbangan bantuan persekolahan YPM bernilai RM95,000, bantuan keluarga pelajar asnaf UNIMARA sebanyak RM18,700 dan sumbangan keluarga asnaf RCB berjumlah RM17,500.

Author

Tun Puteh Wanti

View all posts

View all posts


Mimi Lana bida lukisan kanvas peta Palestin bernilai RM3,600

PELAKON, Mimi Lana membida sebuah lukisan dengan harga RM3,600 untuk disumbangkan ke tabung kemanusiaan Palestin.

Lukisan kanvas peta negara Palestin itu dilukis oleh pendakwah bebas terkenal, ustazah Asni Mansor yang dibuka dengan harga permulaan RM3,000.

Menurut Asni, Mimi membida lukisan tersebut pada majlis ilmu yang dianjurkan oleh pelakon, Betty Rahmad, baru-baru ini dan kesemua hasil bidaan itu akan disalurkan ke dalam Tabung Cinta Gaza, lapor portal HibGlam.

Sementara itu, Mimi atau Mimi Roziana Zainal Abidin, 27, menerusi hantaran di Instagram miliknya turut berkongsi rasa gembira menyertai majlis ilmu yang dianjurkan Betty.

“Terima kasih Betty kerana menjemput saya dan menganjurkan majlis bacaan Yassin untuk saudara kita di Palestin.

“Majlis turut disusuli dengan Tausiyah (ceramah agama) bersama ustazah Asni Mansor. Ini merupakan majlis perkongsian yang cukup indah dan saya mempunyai pengalaman yang sangat berharga. Alhamdulillah,” tulisnya.

Author

Diyana Rahip

View all posts

View all posts


Siti Nurhaliza dedah ‘Kepom’ derma RM10,000 buat Palestin

PETALING JAYA: Penyanyi, Datuk Seri Siti Nurhaliza menzahirkan rasa terharu apabila rakan artis yang juga penyanyi, Elly Mazlein menyalurkan sumbangan kepada tabung Palestin menerusi badan amal miliknya, Yayasan Nurjiwa.

Pelantun lagu Sehebat Matahari itu berkongsi tangkap layar ‘direct message’ (DM) daripada Elly Mazlein atau mesra disapa Kak Lina Pom Pom yang menyatakan niat memberikan sumbangan sebanyak RM10,000.

“Assalamualaikum TokTi nombor syatu, Pom macam nak bagi sumbangan duit.

“Tapi tak banyak, hanya sekitar RM10,000 untuk Palestin,” ujar Elly menerusi paparan yang dikongsikan Siti itu.

Bersyukur pelantun lagu Sabarlah Hati itu sudi menderma dan tidak putus-putus memberikan sokongan untuk rakyat Palestin, penyanyi nombor satu negara itu mendoakan Elly sentiasa dimurahkan rezeki.

“Syukur alhamdulillah, terharu saya bila rakan Elly sudi menyumbang untuk Gaza.

“Semoga bertambah murah rezeki Kak Iti doakan, terima kasih banyak dik, moga Allah limpahkan rezeki berlipat ganda lagi,” katanya.

Selain Elly Mazlein, antara selebriti lain yang turut menyalurkan bantuan menerusi badan amal yang diusahakan Siti dan suaminya Datuk Seri Khalid Mohd Jiwa adalah pasangan pelakon, Wawa Zainal dan Aeril Zafrel.

Sehingga kini, lebih 1,300 bangunan di Semenanjung Gaza telah musnah dalam serangan balas Israel.

Menurut Pertubuhan Bangsa-Bangsa Bersatu (PBB), agensi kemanusiaan PBB OCHA memaklumkan sebanyak 5,540 unit rumah musnah dan hampir 3,750 lagi rumah rosak teruk sehingga tidak lagi dapat didiami.

Serangan udara di Deir al-Balah turut menyebabkan sekurang-kurangnya 35 orang cedera, kanak-kanak merupakan antara mangsa yang terbunuh dan cedera dalam serangan tersebut. – HIBGLAM

Authors

Media Variasi

View all posts

Diyana Rahip

View all posts

View all posts

View all posts


Empat maut, 12 cedera lori kontena rempuh trak tunda di LPT1

KUANTAN: Empat maut manakala 12 cedera dalam kemalangan melibatkan empat kenderaan di Kilometer 135.7 Lebuhraya Pantai Timur 1 (LPT1) menghala ke Kuantan pada awal pagi tadi.

Pegawai Perhubungan Awam Jabatan Bomba dan Penyelamat Malaysia Pahang Zulfadli Zakaria berkata kemalangan melibatkan sebuah lori kontena, Proton Exora, Proton Waja dan trak tunda.

Mereka yang maut ialah sepasang warga emas dan seorang remaja lelaki menaiki Proton Exora serta pemandu trak tunda.

“Bomba menerima panggilan kecemasan pada 3.26 pagi. Kejadian dipercayai berlaku apabila lori kontena terbabas sebelum merempuh trak tunda yang sedang mengangkat Proton Exora rosak di tepi lebuh raya.

“Proton Waja itu pula difahamkan berada di tepi jalan yang sama. Kemalangan menyebabkan Proton Exora jatuh ke gaung dianggarkan sedalam 40 kaki (12.19 meter),” katanya dalam kenyataan.

Zulfadli berkata mangsa diserahkan kepada polis untuk tindakan selanjutnya. – BERNAMA


AKSADRON ditugas bangunkan pelan hala tuju sukan dron

KUALA LUMPUR: Akademi Kecemerlangan Sukan Dron Negara (AKSADRON) ditugaskan untuk membangunkan Pelan Hala Tuju Strategik Sukan Dron Negara (NADSAR) bagi menetapkan haluan dan pelaksanaan sukan berkelajuan tinggi itu di Malaysia.

AKSADRON yang menyasarkan untuk menjadi hab perlumbaan dron dan aktiviti dron berprestasi tinggi, akan membangunkan inisiatif mengenai rangka kerja pengawalseliaan, menyeragamkan modul latihan sukan dron yang memenuhi keperluan daripada peringkat permulaan sehingga profesional, serta mewujudkan bakat dan pembangunan kerjaya.

Diterajui oleh Futurise Sdn Bhd, sebuah anak syarikat milik penuh Cyberview Sdn Bhd di bawah Kementerian Kewangan, peranan AKSADRON termasuk menganjurkan pertandingan tempatan dan antarabangsa di seluruh negara.

Ketua Pegawai Eksekutif Futurise Rosihan Zain berkata matlamat pelan hala tuju itu adalah untuk mewujudkan ekosistem sukan dron yang mantap di Malaysia, selaras dengan amalan terbaik berpandukan objektif yang dipersetujui bersama menerusi pelbagai penglibatan bagi memastikan pelan pelaksanaan lima tahun yang kukuh.

“NADSAR ialah inisiatif jelas untuk mengemudi perkembangan sukan dron di negara. Sama seperti F1 yang berada di barisan hadapan dalam teknologi automotif, sukan perlumbaan dron akan membolehkan generasi muda mendukung kemahiran memandu dron dan menawarkan penglibatan terus dalam pembangunan DroneTech yang canggih, tetapi dengan kurang halangan untuk menyertai (sukan ini).

“Dengan hanya 30 ke 40 pelumba dron yang berdaftar di Malaysia, Futurise mengakui bahawa sukan dron masih pada peringkat awal dan sentiasa menangani isu dengan pihak berkuasa berkaitan,” katanya dalam kenyataan.

Menurut kenyataan itu, Futurise ialah satu-satunya syarikat milik kerajaan yang ditugaskan dengan tanggungjawab untuk melihat halangan pengawalseliaan menerusi garis panduan dan rangka tindakan serta mempercepatkan pertumbuhan industri.

AKSADRON terletak di Tasik Paya Bungor di dalam kawasan Payar Besar di Kuantan, Pahang.

Lokasi itu berkeluasan kira-kira 1.27 hektar dan dikelilingi oleh ruang terbuka yang kondusif untuk penerbangan dron berprestasi tinggi, dan dijangka dibuka kepada orang awam sebelum akhir tahun ini. – BERNAMA


Zii Jia, Aaron-Wooi Yik ketuai skuad Malaysia ke BAMTC

KUALA LUMPUR: Pemain perseorangan lelaki profesional negara, Lee Zii Jia dan penyandang juara dunia beregu lelaki, Aaron Chia-Soh Wooi Yik adalah antara pemain yang akan mewakili skuad Malaysia ke Kejohanan Badminton Berpasukan Campuran Asia 2023 (BAMTC) di Dubai, Emiriah Arab Bersatu pada 14 hingga 19 Februari ini.

Persatuan Badminton Malaysia (BAM) dalam kenyataan memaklumkan, pemain badminton lelaki lain termasuk dua pemain pasukan kebangsaan, Leong Jun Hao dan Chen Tang Jie serta tiga pemain profesional berpengalaman iaitu Ong Yew Sin, Teo Ee Yi dan Tan Kiang Meng.

Dalam pada itu, BAM akan menurunkan empat pasukan pemenang pingat gangsa Kejohanan Badminton Asia yang diadakan di Shah Alam, Selangor tahun lepas termasuk beregu utama negara, Pearly Tan-M. Thinaah serta Go Pei Kee dan Valeree Siow dalam skuad wanita.

“Pemenang pingat emas Olimpik Belia Goh Jin Wei, pendatang baharu Wong Ling Ching, Lai Pei Jing dan Toh Ee Wei akan melengkapkan pasukan wanita dalam kejohanan di Dubai itu,” menurut kenyataan berkenaan hari ini.

Malaysia tidak pernah memenangi pertandingan itu sejak kali pertama diadakan di Hanoi, Vietnam pada 2017.

Skuad negara tersingkir pada suku akhir semasa edisi 2017 dan 2019 di Hong Kong. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Pengarah syarikat bergelar Datuk Seri didakwa minta, terima rasuah RM15 juta

KUALA LUMPUR: Seorang pengarah syarikat bergelar Datuk Seri mengaku tidak bersalah di Mahkamah Sesyen di sini hari ini atas pertuduhan meminta dan menerima rasuah berjumlah RM15 juta bagi mendapatkan projek milik agensi di bawah Kementerian Dalam Negeri (KDN) antara Jun dan Julai 2021.

Datuk Seri Sim Choo Thiam, 53, didakwa meminta suapan wang berjumlah RM15 juta daripada Pengarah Urusan Asia Coding Centre Sdn Bhd, Hep Kim Hong melalui Syed Abu Zafran Syed Ahmad.

Ia sebagai dorongan untuk seorang pegawai badan awam, Datuk Seri Hamzah Zainudin yang ketika itu Menteri Dalam Negeri, membantu Asia Coding Centre untuk mendapatkan apa-apa projek milik agensi-agensi di bawah KDN.

Sim juga berdepan tiga lagi pertuduhan menerima bagi dirinya suatu suapan, iaitu wang tunai berjumlah RM15 juta daripada individu sama (Hep) sebagai dorongan untuk Hamzah melakukan perkara serupa.

Perbuatan itu didakwa dilakukan di pejabat Shaas Holdings dan di kawasan letak kereta di Solaris Dutamas, Jalan Dutamas 1 di sini antara Jun 2021 dan 30 Julai 2021.

Pertuduhan mengikut Seksyen 16 (a)(B) Akta Suruhanjaya Rasuah Malaysia (SPRM) 2009 yang boleh dihukum di bawah Seksyen 24(1) akta sama yang membawa hukuman penjara maksimum 20 tahun dan denda tidak kurang lima kali ganda jumlah atau nilai suapan atau RM10,000 mengikut mana yang lebih tinggi, jika sabit kesalahan.

Timbalan Pendakwa Raya, Ahmad Akram Gharib berkata, jika mahkamah membenarkan tertuduh diikat jamin, pendakwaan mencadangkan jaminan RM1 juta dengan seorang penjamin berserta syarat tambahan pasport tertuduh diserahkan kepada mahkamah selain melaporkan diri sebulan sekali di pejabat SPRM Kuala Lumpur.

Peguam Low Wei Loke yang mewakili tertuduh tidak membantah syarat tambahan dan wang jaminan yang dicadangkan oleh pihak pendakwaan serta memberitahu mahkamah anak guamnya akan membayar wang jaminan itu hari ini.

Hakim Rozina Ayob membenarkan tertuduh diikat jamin RM1 juta dengan seorang penjamin bagi keempat-empat pertuduhan berserta syarat tambahan dikemukakan pendakwaan selain tertuduh turut disenarai hitam dari ke luar negara kecuali dengan kebenaran mahkamah sehingga pelupusan kes.

Mahkamah menetapkan 14 Jun untuk sebutan semula kes. – BERNAMA


PM Anwar diisytihar Presiden Agung Persekutuan Pengakap Malaysia

PUTRAJAYA: Perdana Menteri, Datuk Seri Anwar Ibrahim hari ini diisytiharkan sebagai Presiden Agung Persekutuan Pengakap Malaysia (PPM).

Pengisytiharan tersebut disempurnakan oleh pemangku Ketua Pengakap Negara merangkap Ketua Pesuruhjaya Pengakap Negara, Mej Jen (B) Prof Datuk Dr Mohd Zin Bidin di Pejabat Perdana Menteri di sini.

Pengisytiharan itu juga selaras dengan Prosedur Organisasi dan Pindaan (POR) pindaan 27 Mac 2010, Bahagian II, Seksyen 1 iaitu perdana menteri adalah Presiden Agung PPM.

Pada majlis sama, Anwar turut menerima Anugerah Bintang Semangat Padi Emas iaitu anugerah tertinggi PPM yang eksklusif diberikan dalam kalangan pemimpin negara dan negeri-negeri.

Turut hadir ialah Timbalan Yang Dipertua Majlis Pengakap Negara, Datuk Ahmad Shazily Ismail Bakti dan  Bendahari Majlis Pengakap Negara, Tan Sri Abdullah Taib.

Mohd Zin berkata, pengisytiharan Anwar sebagai Presiden Agung dapat mengangkat imej PPM ke tahap yang lebih tinggi sekali gus memperkukuhkan lagi peranan pergerakan kepengakapan tanah air sebagai organisasi pendidikan tidak formal terbesar di negara ini.

“Semoga pelantikan ini dapat menarik ahli-ahli muda di peringkat universiti dan sekolah menyertai  pengakap kerana kita ada sistem latihan yang mantap,” katanya ketika ditemui selepas majlis itu. – BERNAMA


Cikgu Fadli digugur pertuduhan, bebas daripada tindakan tata tertib

KUALA LUMPUR: Mohd Fadli Mohamed Salleh, guru sekolah yang menjadi tular di media sosial selepas mendakwa berdepan tindakan kerana menyuarakan pandangan mengenai silibus pembelajaran, malam ini mengesahkan beliau digugurkan daripada kesemua tiga pertuduhan dan dibebaskan daripada tindakan tata tertib.

Perkara itu disahkan oleh guru Sekolah Kebangsaan (1) Gombak itu sendiri, yang membacakan surat keputusan tindakan tatatertib daripada Kementerian Pendidikan (KPM), menerusi Facebook Live.

“Walau ramai sudah maklum… Alhamdulillah ketiga-tiga pertuduhan (saya didapati) tidak bersalah dan bebas daripada apa-apa tindakan (tatatertib),” katanya yang berharap tindakan susulan diambil daripada perkara yang dibangkitkan beliau sebelum ini.

Terdahulu, tular di media sosial mengenai surat daripada KPM bertarikh hari ini yang menggugurkan guru Matematik itu daripada semua pertuduhan dan dibebaskan daripada tindakan tata tertib.

Mohd Fadli sebelum ini tular di media sosial selepas mendakwa dirinya berdepan tindakan dibuang kerja atau diturunkan pangkat daripada KPM dipercayai kerana sering menegur berkaitan pelbagai isu persekolahan.

Perkara itu mendapat perhatian Perdana Menteri, Datuk Seri Ismail Sabri Yaakob yang berharap situasi menang-menang dapat dicapai dalam perkara itu. – BERNAMA


Isu batal pengecualian cukai Yayasan Albukhary: Guan Eng buat laporan polis

KUALA LUMPUR: Pengerusi DAP Kebangsaan, Lim Guan Eng hari ini membuat laporan polis terhadap Presiden Bersatu, Tan Sri Muhyiddin Yassin berhubung tuduhan membatalkan pengecualian  cukai yang telah diluluskan kepada Yayasan AlBukhary.

Guan Eng yang juga Ahli Parlimen Bagan berkata, laporan tersebut dibuat selepas mendapati kenyataan Muhyiddin mengulangi fitnah terhadap beliau dalam satu kenyataan media dan sidang media pada 11 dan 12 Mac lepas.

“Saya telah berkali-kali menyatakan bahawa ini (dakwaan) tidak benar dan saya tidak pernah mengeluarkan sebarang surat untuk membatalkan pengecualian cukai terhadap Yayasan AlBukhary.

“Saya telah mencabar Tan Sri Muhyiddin Yassin untuk tunjukkan bukti di mana saya batalkan pengecualian cukai terhadap Yayasan AlBukhary,” katanya ketika ditemui media sebelum membuat laporan berkenaan di Ibu Pejabat Polis Daerah Dang Wangi, di sini hari ini.

Menurutnya, Muhyiddin sengaja memainkan perkara ini untuk menyebarkan sentimen yang tidak sihat.

“Beliau tahu kalau perkara ini disebarkan bahawa seorang Menteri Kewangan bukan Islam membatalkan pengecualian cukai terhadap satu Yayasan Islam yang melaksanakan tugas kerja-kerja amal, ini akan memenuhi hasrat meniup sentimen tidak sihat,” katanya.

Terdahulu, media melaporkan Muhyiddin dalam kenyataan selepas disoal siasat Suruhanjaya Pencegahan Rasuah Malaysia (SPRM) pada 9 Mac lepas, mendakwa kerajaan Pakatan Harapan membatalkan pengecualian pembayaran cukai yang sebelum ini diluluskan kepada Yayasan Albukhary.

Bekas Perdana Menteri itu mendakwa beliau tahu punca Guan Eng yang ketika itu merupakan Menteri Kewangan, membatalkan pengecualian cukai yang diperoleh Yayasan Albukhary.

Bagaimanapun, Perdana Menteri, Datuk Seri Anwar Ibrahim ketika Waktu Pertanyaan Menteri (MQT) di Dewan Rakyat semalam mengesahkan Guan Eng ketika menjadi Menteri Kewangan tidak pernah membatalkan pengecualian cukai terhadap Yayasan Albukhary seperti yang didakwa.

Anwar berkata, dakwaan tersebut adalah tidak benar dan hakikatnya kelulusan pengecualian cukai Yayasan Albukhary hanya dibuat pada 25 Februari 2021.

Beliau berkata, mengikut Subseksyen 44(6) Akta Cukai Pendapatan 1967 (Akta 53), pengecualian cukai bukan terletak di bawah kuasa menteri atau perdana menteri, sebaliknya ia kuasa mutlak ketua pengarah Lembaga Hasil Dalam Negeri. – BERNAMA


PM Anwar restui Hajiji kekal sebagai Ketua Menteri Sabah

KOTA KINABALU: Perdana Menteri, Datuk Seri Anwar Ibrahim memberi restu kepada Datuk Seri Hajiji Noor untuk kekal sebagai Ketua Menteri Sabah.

Anwar berkata, beliau juga mahu kerajaan Sabah kukuh di bawah kepimpinan Hajiji.

“Kita beri ruang kepada Ketua Menteri (Hajiji) berbincang dan mencari satu formula terbaik untuk kebaikan Sabah,” katanya.

Beliau berkata demikian kepada pemberita selepas mengadakan pertemuan kira-kira 40 minit dengan Hajiji dan wakil rakyat blok kerajaan di kediaman rasmi Ketua Menteri di Sri Gaya di sini, malam tadi.

Turut hadir Timbalan Perdana Menteri Datuk Seri Dr Ahmad Zahid Hamidi.

Anwar mengucapkan terima kasih kepada Hajiji dan wakil rakyat di Sabah yang hadir dalam pertemuan itu bagi mendengar pandangan demi kebaikan negeri.

Jumaat lepas, Pengerusi Barisan Nasional (BN) Sabah, Datuk Seri Bung Moktar Radin mengumumkan pendirian UMNO dan BN Sabah menarik sokongan terhadap Hajiji susulan hilang kepercayaan terhadap kedudukan beliau sebagai Ketua Menteri selain perjanjian antara BN dan Perikatan Nasional telah dilanggar.

Dalam pada itu, Anwar berkata, kerajaan Sabah mempunyai perkara penting iaitu pembentangan usul penyerahan kuasa kawal selia bekalan gas di Dewan Undangan Negeri Sabah dalam usaha mengembalikan hak negeri itu.

“Satu Rang Undang-Undang penting (akan dibentangkan) untuk mengembalikan hak Sabah yang saya usulkan kepada Jemaah Menteri dan ini perubahan besar dan bagi saya (adalah) keutamaan,” katanya.

Kerajaan Sabah akan membentangkan usul bagi menerima penyerahan kuasa kawal selia bekalan gas daripada Kerajaan Persekutuan pada Persidangan Khas Dewan Undangan Negeri yang dijadual berlangsung pada pukul 10 pagi Selasa.

Hajiji sebelum ini berkata, perkara tersebut telah lama diperjuangkan pemimpin Sabah dan langkah itu dilihat signifikan dalam merealisasikan tuntuan negeri berdasarkan Perjanjian Malaysia 1963 (MA63).

Pada 21 Disember, Anwar mengumumkan kerajaan Persekutuan bersetuju memindahkan kuasa kawal selia bekalan gas di Sabah kepada kerajaan negeri dan perkara itu dipersetujui sebagai sebahagian daripada usaha kerajaan untuk menghormati MA63. – BERNAMA


Jika PRU sekarang, kami sudah sedia – Anwar Ibrahim

RAWANG: “Kita ‘ready for the battle’ (sedia bertempur) jika UMNO mahu pilihan raya, sekarang kita sudah sedia,” kata Ketua Pembangkang, Datuk Seri Anwar Ibrahim.

Beliau yang juga Presiden PKR berkata, dalam Pakatan Harapan, baik PKR, DAP dan Amanah perlu memperkuatkan kedudukan masing-masing.

“Saya menang di Port Dickson pada PRU14 dengan rekod 90 peratus kaum India sokong saya sangat ‘solid’.

“Malaysia sudah merdeka 60 tahun tetapi masih isu sama iaitu orang muda tiada kerja, isu jalan kampung bukan satu hal yang baik.

“Dengar betul-betul minta kawan kuatkan parti kita sebab one mistake in one election lima tahun susah.

“Ejen pekerja curi, Felda curi, 1MDB curi, TNB curi, hari-hari orang Melayu kata hidup Melayu tapi Pengerusi Sapu-La sibuk naikkan gaji ratus ribu sebulan,” katanya dalam ucapan PH India Road Show di Dewan Sri Maha Mariamman Batu 17 Rawang.

Tambahnya, di mana segala keuntungan berpuluh bilion dalam pembalakan, kelapa sawit ke mana semua pergi.

“Saya akui ada silap sikit tetapi ketika itu Perdana Menteri PH adalah Tun Dr Mahathir,” katanya.

Author

Tun Puteh Wanti

View all posts

View all posts


Kambing, nenek pun dirogol adakah mereka seksi? – Fuziah

KUALA LUMPUR: Ahli Parlimen Kuantan membidas sikap sesetengah pihak yang cepat menghukum wanita berpakaian seksi menjadi punca dirogol.

Fuziah Salleh (PH-Kuantan) berkata, sikap menghukum tidak membantu mangsa-mangsa rogol untuk membuat laporan kepada pihak berkuasa.

Katanya, kambing juga tidak berpakaian seksi, tetapi ada kes dirogol sehingga mati.

“Nenek 74 tahun kena rogol. Kanak-kanak lima tahun kena rogol. Remaja lelaki pun kena rogol.

“Ketika dirogol kanak-kanak berpakaian sukan, sekolah seksi ke?

“Malah, kambing pun kena rogol sampai mati kambing itu. Adakah mereka berpakaian seksi. Jadi, hujah-hujah (ini) tak rasional (untuk) bela nasib rakyat,” katanya dalam sidang Dewan Rakyat semasa membahaskan Rang Undang-undang (RUU) Anti-gangguan Seksual 2021 di Dewan Rakyat.

Semalam, Menteri Pembangunan Wanita, Keluarga dan Masyarakat, Rina Harun membentangkan RUU itu bagi bacaan kedua di Dewan Rakyat.

Kata Rina, RUU itu memperuntukkan pengecualian bidang kuasa mahkamah jika suatu aduan gangguan seksual sudah dibuat oleh mana-mana individu kepada tribunal.

Author

Tun Puteh Wanti

View all posts

View all posts


Bayi lelaki dihurung semut di hentian bas

IPOH: Seorang bayi lelaki ditemui dengan keadaan dihurung semut dalam sebuah kotak di Hentian Bas Taman Kota Wira, Taiping, pagi semalam.

Ketua Polis Daerah Taiping, ACP Razlam Ab Hamid berkata, bayi malang itu yang dibaluti dengan tuala, ditemui oleh seorang wanita yang memberhentikan kenderaan untuk mengambil barang di dalam bonet kereta, kira-kira pukul 10 pagi.

“Semasa wanita itu turun dari keretanya, beliau terdengar bunyi bayi menangis di hentian bas berkenaan sebelum menjumpai bayi,” katanya dalam kenyataan malam tadi.

Beliau berkata, bayi itu telah dikejarkan ke Hospital Taiping bagi mendapatkan rawatan lanjut dan hasil pemeriksaan oleh doktor mendapati bayi berkenaan cukup sifat dan matang seberat 2.62 kilogram.

Razlam berkata, bayi itu mengalami masalah pernafasan laju, serta memerlukan intubasi dan mempunyai ciri-ciri kurang air dalam badan dan  telah diberikan rawatan dan antibiotik.

“Keadaan bayi kini stabil dan masih dirawat di unit rawatan intensif neonatal (NICU),” katanya.

Razlam berkata, polis sedang mengenal pasti suspek yang membuang bayi itu dan kes disiasat di bawah Seksyen 317 Kanun Keseksaan iaitu menyembunyikan kelahiran dengan niat membuang bayi. – BERNAMA


Suhaizan calon Amanah PRK Parlimen Pulai, Nazri DUN Simpang Jeram

CYBERJAYA: Bekas Yang Dipertua Dewan Undangan Negeri (DUN) Johor, Suhaizan Kaiat, 50, dinamakan sebagai calon mewakili Kerajaan Perpaduan bagi Pilihan Raya Kecil (PRK) Parlimen Pulai bulan depan.

Presiden Parti Amanah Negara (Amanah), Datuk Seri Mohamad Sabu berkata, bagi DUN Simpang Jeram pula, Timbalan Ketua Amanah Kawasan Bakri, Nazri Abdul Rahman, 56, pula dipilih menjadi calon.

Mohamad berkata, pencalonan kedua-dua mereka selepas mengambil kira semua faktor dan pandangan Jawatankuasa Pemilihan Calon Bagi PRK Parlimen Pulai dan DUN Simpang Jeram yang ditubuhkan Amanah.

“Insya-Allah calon-calon ini akan diperkenalkan dalam Majlis Memperingati Allahyarham Datuk Seri Salahuddin Ayob pada 23 Ogos ini di DUN Simpang Jeram,” katanya dalam satu kenyataan media hari ini.

Suruhanjaya Pilihan Raya (SPR) menetapkan hari pengundian PRK bagi kerusi Parlimen Pulai dan DUN Simpang Jeram di Johor pada 9 September depan.

Tarikh penamaan calon dan pengundian awal bagi kedua-dua kerusi berkenaan masing-masing pada 26 Ogos dan 5 September 2023.

PRK berkenaan diadakan berikutan kematian Salahuddin yang merupakan penyandang kedua-dua kerusi tersebut, pada 23 Julai lalu.

Author

Taufik Asmady Abdul Aziz

View all posts

View all posts


Nahas Elmina: Tiada bukti prestasi kru penerbangan terjejas

CYBERJAYA: Laporan awal berhubung nahas pesawat ringan di Elmina, Selangor menyebut bahawa tiada bukti ketidakupayaan atau faktor fisiologi yang menjejaskan prestasi kru penerbangan.

Menurut laporan itu yang dikeluarkan pada Jumaat, pesawat berkenaan mempunyai Sijil Kelayakan Udara yang sah dan telah dikekalkan dengan mematuhi peraturan.

Selain itu, insiden berlaku pada waktu siang dengan penglihatan yang jelas dan sesuai seperti yang dilaporkan dalam keadaan meteorologi atau kaji cuaca.

“PIC (person in command) telah dilesenkan dan layak untuk penerbangan mengikut peraturan sedia ada,” kata laporan itu.

Laporan sama turut menyatakan bahawa ia tidak dapat diselamatkan, berikutan magnitud daya nyahpecutan dan kebakaran selepas kemalangan berlaku.

Bagaimana pun punca dan faktor pesawat itu terhempas akan dikeluarkan dalam laporan akhir.

Pada 17 Ogos lalu, negara dikejutkan dengan insiden pesawat ringan jenis Beechcraft Premier 1 yang terhempas di Elmina dan mengorbankan 10 individu, termasuk pemandu kereta dan penunggang motosikal .

Ahli Dewan Undangan Negeri (ADUN) Pelangai, Datuk Seri Johari Harun antara individu disahkan maut di samping dua juruterbang dan enam penumpang dalam kejadian itu, yang berlaku pada jam 2.48 petang.

Pesawat itu dilaporkan berlepas dari Lapangan Terbang Antarabangsa Langkawi pada 2.08 petang menuju ke Lapangan Terbang Sultan Abdul Aziz Shah, Subang sebelum terhempas di Elmina Central Park, Seksyen U16, Shah Alam.

Author

Fazleen Safina Abd Jamil

View all posts

View all posts


Telur ayam import tampung kekurangan bekalan tiba di KLIA

SEPANG: Kementerian Pertanian dan Keterjaminan Makanan (MAFS) mengumumkan bahawa bekalan telur ayam dari India telah tiba di Lapangan Terbang Antarabangsa Kuala Lumpur (KLIA) hari ini.

MAFS berkata dalam satu kenyataan, bekalan telur itu dibawa masuk untuk menampung kekurangan bekalan telur yang sedang dihadapi negara sejak beberapa bulan yang lalu.

Menurutnya, bekalan telur ayam itu dibenarkan masuk melalui laluan udara sebagai fasa percubaan bagi memastikan telur ayam yang diimport menepati segala piawaian yang ditetapkan.

“Kementerian melalui Jabatan Perkhidmatan Kuarantin dan Pemeriksaan Malaysia (MAQIS) dan Jabatan Perkhidmatan Veterinar (DVS) telah melaksanakan kawalan kemasukan telur ayam import di pintu masuk secara ujian ‘Hold, Test and Release’ (HTR), yang merangkumi ujian PCR untuk pengesanan bakteria Salmonella, virus ‘Newcastle Disease’ dan ‘Avian Influenza’.

“Pengujian yang dijalankan ini adalah bagi memastikan rakyat menerima telur ayam import yang selamat, bersih, halal dan bebas dari segala penyakit di samping melindungi industri penternakan negara. Segala protokol dan tatacara ditetapkan kerajaan juga dipatuhi tanpa kompromi,” katanya.

Jelas MAFS, hasil ujian dilaksanakan MAQIS dan DVS mendapati telur ayam yang diimport itu bebas daripada segala penyakit, selamat dan mematuhi segala piawaian yang ditetapkan bagi kegunaan pasaran negara.

MAFS bersetuju memberikan kebenaran sementara kemasukan telur ayam daripada sumber luar dan kebenaran tersebut akan dikaji semula apabila bekalan telur dalam negara kembali stabil.

“Inisiatif membawa masuk telur ayam dari sumber luar bukanlah untuk menekan pengusaha industri telur ayam tempatan, sebaliknya bagi memastikan kecukupan bekalan telur ayam dalam negara dengan harga yang kompetitif selaras dengan hasrat Kerajaan Perpaduan di bawah pimpinan Perdana Menteri, Datuk Seri Anwar Ibrahim yang mengutamakan kebajikan rakyat,” katanya lagi.

Author

Faridah Amiratul

View all posts

View all posts


Geng Topeng lumpuh, 10 diberkas dalam serbuan

JOHOR BAHRU: Polis berjaya melumpuhkan Geng Topeng yang melakukan 15 kes pecah rumah di negeri ini membabitkan kerugian RM680,500 selepas memberkas 10 individu dalam serbuan di Simpang Renggam dan Masai, dekat sini pada 13 Julai lalu.

Ketua Polis Johor, Datuk Kamarul Zaman Mamat berkata, dua serbuan itu dilakukan dalam operasi khas bermula jam 4 pagi sehingga 5.30 pagi di Kawasan Rawat dan Rehat (RnR) Simpang Renggam arah utara dan Impian Residence Senibong, Masai.

“Dalam serbuan ini yang dilakukan sepasukan anggota dari Bahagian Siasatan Jenayah Khas D9 dan D8 Ibu Pejabat Polis Kontinjen (IPK) Johor, seramai 11 individu terdiri daripada lapan lelaki tempatan dan dua wanita tempatan berusia 20 sehingga 44 tahun ditahan termasuk dalang utamanya.

“Mereka terlibat 15 kes samun dan pecah rumah iaitu di Johor Bahru Selatan, Johor Bahru Utara, Kulai, Tangkak dan Iskandar Puteri.

“Modus operandi mereka ialah dengan masuk ke dalam rumah memberkas, mengikat dan mencederakan mangsa sebelum melakukan samun serta melarikan emas dan semua barang berharga,” katanya dalam sidang akhbar di IPK Johor di sini pada Isnin, lapor Sinar Harian.

Beliau berkata, siasatan mendapati barang kemas curi itu akan diberikan kepada dalang kumpulan tersebut iaitu suspek lelaki berusia 43 tahun yang berasal dari Tumpat, Kelantan.

Jelas beliau, lelaki berkenaan akan melebur barang kemas curi tersebut untuk dijadikan jongkong emas sebelum dijual dan siasatan mendapati mereka sudah bergiat aktif sejak Mei tahun ini.

Katanya, menerusi serbuan itu pihak polis merampas dua pemutar skru, dua kereta jenis Perodua Bezza dan Perodua Myvi, peralatan pecah rumah, wang tunai, beberapa keping resit pajak gadai, jam tangan, pakaian serta telefon bimbit pelbagai jenama.

“Tujuh daripada suspek berkenaan mempunyai 43 rekod lampau berkaitan jenayah sementara dua daripadanya dikehendaki kerana kes jenayah dan dadah manakala tiga suspek positif dadah,” ujar beliau.

Tambahnya, kes disiasat mengikut Seksyen 395 dan 397 Kanun Keseksaan, semua suspek direman selama dua minggu bermula 13 sehingga 27 Julai ini.

“Kejayaan operasi ini sebahagian besarnya adalah hasil risikan dijalankan pihak polis Johor serta maklumat orang ramai. Polis Johor memberi amaran tegas kepada individu atau pihak yang cuba menjadikan Johor sebagai tempat jenayah,” katanya.

Author

Media Variasi

View all posts

View all posts


Isu maklumat bocor didakwa makin serius, Akta PDP perlu dipinda – PKR

PETALING JAYA: Sekurang-kurangnya tiga mangsa kerugian RM30,000 dalam tempoh sejam, menggambarkan tahap keseriusan membabitkan isu kebocoran maklumat data dalam negara.

Justeru, statistik itu menunjukkan Akta Perlindungan Data Peribadi (PDP) 2010 (Akta 709), ada keperluan untuk dipinda kepada bank berkaitan dalam pengendalian data peribadi orang awam.

Ahli Parlimen Lembah Pantai, Fahmi Fadzil berkata, sekiranya undang-undang (Akta PDP) perlu dipinda bagi memberi arahan kepada bank berkaitan, maka perkara itu perlu diteliti.

Beliau sendiri akan mengusulkan pembentukan satu jawatankuasa bertindak dalam parti Pakatan Harapan (PH) dan mencadangkan perkara itu dalam perbincangan.

“Adalah sebabnya Akta PDP perlukan satu pindaan untuk menegaskan badan, pertubuhan, atau institusi yang mengendalikan atau menyimpan data peribadi, dan melantik pegawai data.

“Sekiranya berlaku kebocoran, ketirisan, kehilangan data, kecurangan, maka perlu dilakukan segera,” katanya.

Beliau yang juga Ketua Penerangan PKR berkata demikian pada sidang media sindiket wang pengeluaran Kumpulan Wang Simpanan Pekerja (KWSP), di Ibu Pejabat PKR di sini.

Yang turut hadir, Ahli Dewan Undangan Negeri (ADUN) Semambu, Lee Chean Chung.

Media sebelum ini melaporkan, Kementerian Komunikasi dan Multimedia (KKMM) mengumumkan penguatkuasaan Akta Perlindungan Data Peribadi 2010 (Akta 709), pada 2013.

Selaras dengan penguatkuasaan akta itu, semua pihak yang dikategorikan sebagai pengguna data di bawah Perintah Golongan Pengguna Data berdaftar dengan Jabatan Perlindungan Data Peribadi Malaysia (JPDPM), dan menjadi kesalahan bagi mereka mendedahkan data peribadi kepada pihak ketiga tanpa persetujuan pemilik.

Fahmi mengulas lanjut, mendakwa sebenarnya mudah untuk menjejak aliran wang tunai dan menahan pihak terlibat yang merupakan benefesiari atau penerima terakhir wang seperti yang berlaku dalam isu skandal 1Malaysia Development Berhad (1MDB) dan SRC International.

“Kita boleh tahu bagaimana duit itu keluar dari sistem, takkan bank tak tahu, takkan bank tak boleh tahu.

“Jangan cuba kaburi mata rakyat, berterus teranglah kepada rakyat. Setiap tahun wang rakyat hilang daripada simpanan.”

Ini perlu dihentikan,” katanya yang turut mempersoalkan mengapa tiada dalang scammer dihumban ke penjara hingga saat ini.

Author

Tun Puteh Wanti

View all posts

View all posts


13 ditahan bergaduh gara-gara bunyi bising motosikal

KUALA LUMPUR: Tiga belas lelaki termasuk seorang pelajar Tingkatan Tiga yang terlibat dalam satu pergaduhan antara dua kumpulan gara-gara tidak berpuas hati terhadap bunyi bising ekzos motosikal ditahan polis pada Isnin malam.

Ketua Polis Daerah Ampang Jaya, ACP Mohamad Farouk Eshak berkata, kesemua yang berusia antara 15 hingga 26 tahun itu, ditahan pukul 12.05 tengah hari, Selasa lepas, di perkarangan Ibu Pejabat Polis Daerah Ampang Jaya.

“Siasatan awal mendapati pergaduhan antara dua kumpulan berkenaan berpunca daripada rasa tidak puas hati dengan perbuatan kumpulan yang lain membuat bising dengan membunyikan motosikal.

“Kumpulan yang tidak berpuas hati ini kemudian telah menegur menyebabkan berlaku pertengkaran seterusnya pergaduhan dengan menggunakan topi keledar sehingga tiga daripada mereka mengalami cedera ringan dan dirawat di Hospital Ampang,” katanya dalam satu kenyataan di sini hari ini.

Kata Mohamad Farouk, mereka yang ditahan antaranya bekerja sebagai penghantar makanan, pembantu jualan serta penganggur dan ujian air kencing mendapati semua suspek negatif dadah.

Bagaimanapun tiga daripada mereka yang berumur 20,21 dan 26 tahun mempunyai rekod kesalahan lampau membabitkan dadah dan jenayah.

Katanya kesemua suspek direman sehingga Sabtu ini. – BERNAMA


Rakyat perlu jadi usahawan untuk raih pendapatan tinggi

PETALING JAYA: Bidang keusahawanan perlu dijadikan kerjaya utama rakyat di negara ini dalam meningkatkan pendapatan mereka, kata Timbalan Menteri Kewangan, Datuk Seri Ahmad Maslan.

Beliau berkata, menerusi bidang berkenaan rakyat mudah memperoleh pendapatan tinggi dan dapat membantu membangunkan serta memajukan negara.

“Negara lain maju kerana rakyatnya ramai jadi usahawan. Semakin ramai usahawan di sesebuah negara lagi cepat negara itu maju,” katanya pada sidang media selepas menyempurnakan Prapelancaran Hari Usahawan Negara (HUN) 2023 di sini, malam ini.

Ahmad berkata apa yang berlaku sekarang ada pemegang ijazah tetapi mendapat gaji taraf Sijil Tinggi Persekolahan Malaysia (STPM) atau Sijil Pelajaran Malaysia (SPM).

“Kita nak rakyat Malaysia pilih usahawan sebagai kerjaya utama,” katanya.

Dalam pada itu, Ahmad berkata, Dewan Perniagaan Usahawan Kecil Malaysia (DPUKM) dalam usaha untuk mewartakan Hari Usahawan Negara (HUN) sebagai acara rasmi di negara ini.

Beliau berkata, cadangan itu akan dibawa kepada Perdana Menteri, Datuk Seri Anwar Ibrahim untuk mendapat pertimbangan dan persetujuan kerajaan bagi mewartakan ketetapan tarikh sambutan HUN.

“Usaha DPUKM kini untuk HUN diiktiraf sebagai satu acara rasmi negara seperti  Hari Sukan Negara, Hari Belia, Hari Guru, Hari Pekerja dan sambutan rasmi hari-hari lain,” katanya.

HUN 2023 akan diadakan pada 28 hingga 30 Julai ini di Dataran Putrajaya. – BERNAMA


Peguam Najib persoal hakim perbicaraan kes SRC International

PUTRAJAYA: Mahkamah Persekutuan di sini hari ini diberitahu bahawa terdapat bahaya jelas terhadap keadilan, dalam merujuk kepada hakim yang mendengar perbicaraan kes SRC International Sdn Bhd, yakni Hakim Datuk Mohd Nazlan Mohd Ghazali.

Peguam utama Datuk Seri Najib Tun Razak, Hisyam Teh Poh Teik berhujah bahawa sebagai pekerja jangka panjang Maybank, tingkah laku hakim Mahkamah Tinggi (Mohd Nazlan) sebelum ini, juga boleh memberi alasan kepada orang yang munasabah untuk mempercayai bahawa dia tidak boleh bertindak dengan fikiran yang objektif.

Hisyam berhujah demikian dalam usul Najib untuk mengemukakan bukti baharu kes SRC International dalam usahanya untuk mendapatkan perbicaraan semula, di hadapan panel lima anggota yang dipengerusikan oleh Ketua Hakim Negara Tun Tengku Maimun Tuan Mat.

Bukti tambahan yang ingin dikemukakan oleh Najib adalah berkaitan dengan penemuan baru-baru ini bahawa hakim perbicaraan (Mohd Nazlan) pada tahun 2006, ialah peguam am dan setiausaha syarikat bagi Kumpulan Maybank, yang mempunyai tanggungjawab keseluruhan muktamad untuk pengurusan dan pentadbiran semua jabatan undang-undang seluruh kumpulan itu.

Dalam mengetengahkan isu konflik kepentingan yang serius, pihak pembelaan berhujah bahawa pihak berkuasa penyiasat telah menyembunyikan atau gagal untuk mendedahkan bahan yang akan membolehkan Najib membangkitkan bantahan berdasarkan konflik kepentingan hakim bicara pada peringkat awal prosiding.

Hisyam juga berhujah bahawa pendengaran rayuan sepatutnya ditangguhkan sehingga satu tempoh masa, sehingga siasatan terhadap peranan Hakim Mohd Nazlan selesai.

Mahkamah juga memberitahu bahawa pihak pendakwaan tidak mengemukakan bukti berkaitan hakim Mohd Nazlan yang dikatakan memiliki konflik kepentingan itu kepada pihak pembelaan semasa perbicaraan yang dimulakan pada April 2019.

Peguam itu berkata jika tidak kerana surat tanpa nama penghantar yang disampaikan kepada Najib antara 9 Mei dan 7 Julai – didakwa mengandungi bukti baharu, maka pasukan pembelaan tidak akan menyedari kewujudan perkara itu.

Beliau seterusnya berkata bahawa anak guamnya pada masa itu tidak mengetahui tentang dakwaan pengetahuan dan penglibatan hakim Mohd Nazlan dalam penubuhan SRC melalui kedudukannya (Nazlan) sebagai peguam am Maybank Investment.

Terdahulu, Hakim Tengku Tun Maimun membenarkan permohonan pihak pembelaan untuk meminda notis usul Najib bagi mengemukakan bukti baharu sebelum meneruskan mendengar usul itu.

Lain-lain anggota panel hakim yang mendengar rayuan Najib bagi mengemukakan bukti baharu kes berkaitan SRC International hari ini terdiri daripada Hakim Besar Sabah dan Sarawak Tan Sri Abang Iskandar Abang Hashim dan Hakim Mahkamah Persekutuan Datuk Nallini Pathmanathan, Datuk Mary Lim Thiam Suan serta Datuk Mohamad Zabidin Mohd Diah.

Sekiranya Najib gagal dalam permohonan ini, Mahkamah Persekutuan dijangka meneruskan pendengaran rayuan Najib terhadap sabitan dan hukuman yang dijatuhi oleh hakim Mahkamah Tinggi sebelum ini Hakim Mohd Nazlan pada 28 Julai 2020.

Pendakwa Raya Utama Datuk V. Sithambaram akan mengemukakan jawapan kepada penghujahan pembelaan selepas rehat tengah hari. Sesi mahkamah akan disambung semula pada pukul 2 petang. – BERNAMA


PH fokus keperluan luar jangka ketika banjir – Dr Sathia Prakash

ANTARA GAPI : Pakatan Harapan (PH) Hulu Selangor mengambil iktibar kesan bah besar melanda di Lembah Klang, tahun lalu dengan memfokuskan aspek psikososial dan barang keperluan asas paling tidak dijangka.

Pengerusi PH Hulu Selangor, Dr Sathia Prakash Nadarajah berkata,  bencana banjir berlaku hampir setiap tahun namun  keperluan asas semakin berubah mengikut peredaran semasa.

“Walaupun parlimen dah bubar, kita tetap kena fikir pasal banjir. Musim tengkujuh bulan 11, 12 memang biasa, tetapi yang penting rakyat.

“Jadi, kita perlu bersedia, bukan sahaja makan minum, pakaian tetapi berdasarkan pengalaman, walaupun nampak ‘simple’ tapi itu yang paling diperlukan seperti, lampu LED, lilin, mesin janakuasa, bateri sokongan, bot kayak dan ubat-ubatan,” katanya.

Beliau berkata demikian kepada pemberita pada program pelancaran Skuad Banjir Hulu Selangor di Antara Gapi di sini.

Justeru, Timbalan Setiausaha Agung PKR itu berkata, pihaknya perlu lebih bersiap sedia untuk mengendalikan 250,000 penduduk di kawasan seluas 1,700 kilometer persegi bersamaan saiz negeri Melaka itu, jika berlaku bencana.

Sementara itu, Timbalan Ketua Cabang PKR Hulu Selangor, Saifuddin Shafi Muhammad berkata, pihaknya sudah mengenal pasti beberapa kawasan hotspot banjir terutama di kawasan berdekatan sungai.

Bagaimanapun, pihaknya juga lebih berhati-hati dengan fenomena tidak dijangka seperti kawasan yang tidak mengalami banjir dalam tempoh dua dekad lalu tetapi tiba-tiba menerima bencana.

“Kawasan tumpuan banjir seperti Serendah, Ulu Yam, Kampung Kuantan, Kampung Sungai Masin, berdekatan sungai.

“Kalau tak lebat di kawasan rendah, ia lebat banjir di laluan air tetap akan banjir.

“Jadi, saya fikir banjir ini tiada amaran. Seperti Kampung Jawa di Kuala Kubu Bharu pun boleh banjir walaupun dan 20 tahun tidak banjir, ia bergantung kepada taburan hujan yang tinggi,” katanya.

Author

Tun Puteh Wanti

View all posts

View all posts


Dr Zaliha teruskan perjuangan isu kesihatan di KKM

KUALA LUMPUR: Menjadikan isu kesihatan sebagai agenda utama dalam perjuangan politiknya, Dr Zaliha Mustafa merupakan individu sesuai memimpin Kementerian Kesihatan (KKM).

Diumum sebagai Menteri Kesihatan dalam Kerajaan Perpaduan diterajui Datuk Seri Anwar Ibrahim, Ahli Parlimen Sekijang itu dilahirkan pada 28 Jun 1964 dalam keluarga serba sederhana dan menetap di Jalan Mahmoodiah, Johor Bahru.

Dr Zaliha bersekolah di Sekolah Rendah Perempuan Sultan Ibrahim (SIGS) dan kemudiannya menerima tawaran memasuki Maktab Rendah Sains Mara Kota Bahru, Kelantan.

Keputusan cemerlang yang diperoleh dalam peperiksaan Sijil Pelajaran Malaysia (SPM) membolehkan anak sulung daripada lapan beradik itu melanjutkan pelajaran dalam bidang perubatan.

Ketika itu, beliau menerima pelbagai tawaran bagi mengikuti pengajian di luar negara, namun memilih untuk melanjutkan pelajaran di tanah air iaitu di Universiti Kebangsaan Malaysia (UKM) dan dikurniakan dengan Ijazah Doktor Perubatan UKM.

Dr Zaliha memulakan kerjaya sebagai seorang doktor siswazah di Hospital Sultanah Aminah Johor Bahru dari 1989 hingga 1990, sebelum berkhidmat sebagai Pegawai Perubatan di Hospital Daerah Pekan, Pahang selama 10 bulan.

Beliau juga pernah bertugas sebagai Pegawai Perubatan di Hospital Daerah Taiping lebih dua tahun, sebelum kembali ke Johor pada 1995 dan bekerja di klinik swasta bersama Kumpulan Perubatan Penawar serta memiliki kliniknya sendiri di Bandar Putra Kulai.

Dr Zaliha memulakan kerjaya politiknya bersama PKR dan bertanding sebagai calon Pakatan Harapan (PH) di kerusi Gelang Patah pada Pilihan Raya Umum (PRU) ke-12.

Beliau kemudian bertanding di kerusi Parlimen Sekijang pada PRU15 lepas dan memenangi kerusi tersebut dengan majoriti 1,734 undi. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Telegram makin popular di Rusia, atasi WhatsApp dan Messenger

BAHAGIAN pasaran perkhidmatan pemesejan Telegram berkembang dengan sangat ketara di pasaran Rusia, meningkat tiga kali ganda sejak awal 2022, menurut data rasmi.

Maksut Shadaev, ketua Kementerian Pembangunan Digital, Komunikasi dan Media Massa Rusia berkata pada Selasa, pada awal tahun 2022, bahagian pasaran Telegram dalam struktur trafik mudah alih menyumbang 2.5%. Kini bahagian pasaran Telegram ialah 8.5%.

Telegram telah mengatasi WhatsApp dan Facebook Messenger untuk menjadi aplikasi pemesejan segera paling popular di Rusia, Belarus, Ukraine, Armenia, Azerbaijan, Kazakhstan, Kyrgyzstan dan Moldova.

Ia juga menjadi salah satu daripada lima aplikasi teratas dimuat turun di seluruh dunia tahun lepas. Pakar pasaran mengaitkan trend itu dengan perubahan dasar privasi WhatsApp milik Meta kepunyaan Mark Zuckerberg yang mendorong berjuta-juta pengguna beralih daripada Messenger dan mencari aplikasi yang lebih tertumpu pada privasi.

Telegram muncul sebagai salah satu penerima manfaat terbesar perubahan itu kerana ia memperoleh pengikut yang ramai pada tahun 2022 dengan lebih 700 juta pengguna bulanan aktif.

Pavel Durov kelahiran Rusia ialah pengasas dan pemilik Telegram. Dia telah digelar Mark Zuckerberg Rusia dan tersenarai dalam Senarai Jutawan Forbes 2022 dengan nilai bersih AS$11.5 bilion. – RT

Author

Taufik Asmady Abdul Aziz

View all posts

View all posts


Enam kes baharu HIV babit remaja seawal 13 tahun di Johor

JOHOR BAHRU: Johor merekodkan enam kes jangkitan HIV baharu yang membabitkan remaja berusia antara 13 hingga 19 tahun, sehingga Minggu Epid (ME) ke-40, tahun ini.

Pengerusi Jawatankuasa Kesihatan dan Perpaduan Johor, Ling Tian Soon berkata, jumlah itu adalah empat peratus daripada sejumlah 157 kes jangkitan HIV baharu yang direkodkan negeri itu.

“Sebanyak 157 kes jangkitan HIV baharu dikesan di Johor dengan kadar 3.8 kes bagi setiap 100,000 penduduk.

“Daripada jumlah itu, terdapat enam kes HIV baharu yang membabitkan remaja berusia antara 13 hingga 19 tahun.

“Sebanyak 86 kes (55 peratus) HIV baharu yang dilaporkan adalah individu berusia antara 20 hingga 29 tahun manakala 47 kes jangkitan HIV baharu (30 peratus) membabitkan individu berusia antara 30 hingga 39 tahun.

“Sebanyak 13 kes (lapan peratus) HIV baharu membabitkan individu berusia 40 hingga 49 tahun dan lima lagi kes (tiga peratus) membabitkan individu berusia 50 tahun ke atas,” katanya dalam kenyataan pada Isnin.

Tian Soon berkata, daripada 157 kes HIV baharu itu, sebanyak 149 kes (95 peratus) membabitkan lelaki dan lapan kes (lima peratus) adalah membabitkan wanita.

“Daripada keseluruhan 157 kes HIV baharu yang dilaporkan sehingga Minggu Epid 40/2023, didapati 110 kes (70 peratus) faktor penyumbangnya adalah melalui hubungan homoseksual/biseksual.

“47 kes lagi (30 peratus) faktor jangkitannya adalah melalui hubungan heteroseksual,” katanya

Beliau berkata, 138 daripada 157 kes baharu jangkitan HIV (88 peratus) telah memulakan rawatan Antiretroviral.

Bagaimanapun, katanya, baki 19 kes (12 peratus) masih dalam pemantauan dan masih belum memulakan rawatan.

Tian Soon berkata, kumulatif kes HIV baharu yang dilaporkan mengikut daerah adalah membabitkan Johor Bahru (87 kes, 55 peratus), Kluang (15 kes, 10 peratus) dan Batu Pahat (12 kes, lapan peratus).

“Segamat pula 10 kes atau enam peratus; Kota Tinggi (10 kes, enam peratus); Kulai (sembilan kes, enam peratus), Muar (lapan kes, lima peratus); Pontian (tiga kes, dua peratus), manakala Tangkak dan Mersing dengan satu kes atau satu peratus,” katanya.

Author

Fazleen Safina Abd Jamil

View all posts

View all posts


Sistem laporan polis tergendala lagi, ramai tanya serangan siber ke?

KUALA LUMPUR: Entah apa puncanya, Sistem Laporan Polis Bersepadu (iPRS)  tergendala lagi yang menyebabkan orang ramai gagal membuat laporan polis.

Orang ramai terpaksa menangguhkan sebarang urusan membuat laporan polis kerana situasi berkenaan.

Seorang pengadu yang juga pakar keselamatan siber yang enggan didedahkan namanya menghubungi MEDIA VARIASI memaklumkan kejadian itu pada jam 10 pagi tadi mempersoalkan kecekapan dan pertahanan sistem berkenaan.

“Saya datang untuk buat laporan polis selepas kereta saya dilanggar, polis di kaunter kata sistem iPRS down di seluruh negara dan tidak tahu sehingga bila boleh selesai.

“Adakah pertahanan siber sistem polis lemah kerana ada laporan media mendakwa kadar serangan meningkat ke atas organisasi khususnya agensi kerajaan?.

“Atau kerana jaringan internet lemah ke atau kerana peralatan dan kabelnya lama?” katanya.

Sumber polis memberitahu sistem iPRS terjejas di seluruh Malaysia termasuk Sabah dan Sarawak.

“Sistem utama di Ibu Pejabat Polis Bukit Aman juga tergendala (system down).

“Laporan polis boleh dibuat selepas sistem OK, ketika ini boleh buat laporan secara manual bagi kes-kes kecemasan, yang boleh ditangguh boleh datang kemudian hari,” katanya ketika dihubungi MEDIA VARIASI.

Beliau bagaimanapun enggan mengulas ketika ditanya adakah ada serangan siber terhadap sistem itu.

Untuk rekod, Sistem Laporan Polis (PRS) yang ditukarkan kepada iPRS yang berkonsep teknologi hijau dan perisian terkini mengalami beberapa kali siri gangguan tahun ini.

Mac lalu media melaporkan gangguan yang menyebabkan sistem iPRS terganggu berlaku sehingga lebih seminggu.

Sewajarnya pembangunan modul yang lebih mesra pengguna bagi memudahkan serta mempercepatkan penerimaan laporan serta capaian maklumat.

Author

Tun Puteh Wanti

View all posts

View all posts


Malaysia hargai komitmen media Indonesia memelihara hubungan dua negara

JAKARTA: Menteri Luar Malaysia menghargai komitmen media Indonesia yang menyediakan laporan tepat dan objektif mengenai hal ehwal membabitkan dua negara serumpun.

Datuk Seri Dr Zambry Abdul Kadir berkata, pemberitaan seimbang dengan fakta jelas mampu mendidik masyarakat serta menangkis kandungan berita atau laporan palsu yang banyak dimuat naik di media sosial.

Dalam sesi bersama media, beliau turut bersetuju dengan pimpinan editorial yang berusaha memencilkan isu kurang produktif termasuk perselisihan mengenai kebudayaan di UNESCO.

Sesi yang dianjur Kedutaan Besar Malaysia baru-baru ini diadakan sempena lawatan rasminya ke Indonesia diringi Setiausaha Bahagian Asia Tenggara Kementerian Luar Roseli Abdul.

Zambry turut mencadangkan dimensi baharu hubungan dua negara di bawah pentadbiran Perdana Menteri, Datuk Seri Anwar Ibrahim yang sangat akrab dengan Presiden, Joko Widodo diberi perhatian.

“Kedua-dua pemimpin ini mampu menjadi ‘the new force’ dalam organisasi ASEAN untuk mengukuhkan kerjasama dan melindungi kestabilan serta kemakmuran rantau Asia Tenggara,” kata beliau.

Media Indonesia pula menzahirkan ucapan tahniah kepada Zambry atas pelantikan beliau sebagai Menteri Luar dan berharap hubungan baik dua negara akan terus diperkukuh.

Zambry diundang untuk hadir memeriahkan Hari PERS Nasional atau Hari Wartawan Indonesia yang akan berlangsung di Medan, Sumatera Utara pada Februari ini.

Selain perbincangan mengenai isu tenaga kerja Indonesia di Malaysia dan lawatan perdana menteri, media Indonesia menggesa kerajaan kedua-dua negara segera memerangi berita palsu di media sosial.

Pertemuan itu dihadiri ketua Ikatan Setiakawan Wartawan Malaysia-Indonesia (ISWAMI) Indonesia Asro Kamal Rokan dan ketua Persatuan Wartawan Indonesia Atal S. Depari.

Turut hadir setiausaha agung ISWAMI Indonesia N. Syamsuddin Ch. Haesy serta wakil daripada Harian Kompas, MetroTV, Republika, Tempo, The Jakarta Post, dan tvOne.- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


EKSKOM sasar 30,000 pengunjung, pelbagai cabutan bertuah menanti

SERI KEMBANGAN: Ekspo Koperasi Malaysia (EKSKOM) bersempena Hari Koperasi Negara 2022 dan sambutan 100 tahun gerakan koperasi negara,  pada 28 hingga 31 Julai di Mines International Exhibition and Convention Centre (MIECC), Seri Kembangan, Selangor ini menyasarkan 30,000 pengunjung.

Ekspo anjuran bersama Angkatan Koperasi Kebangsaan Malaysia Berhad (ANGKASA) dan Suruhanjaya Koperasi Malaysia (SKM), menghimpunkan koperasi dari pelbagai sektor ekonomi negara dengan mengetengahkan produk serta perkhidmatan koperasi negara dan antarabangsa.

Di antaranya pemborongan dan peruncitan, kewangan, inovasi dan teknologi, pertanian dan industri asas tani, perladangan, hartanah dan industri binaan, pelancongan, penjagaan diri dan kesihatan serta pembangunan komuniti.

Presiden Angkatan Koperasi Kebangsaan Malaysia (ANGKASA), Datuk Dr Abdul Fattah Abdullah berkata, EKSKOM juga mengumpulkan 359 pempamer yang terdiri daripada koperasi tempatan dan antarabangsa, agensi kerajaan, pihak swasta dan syarikat tempatan serta multinasional dari seluruh negara, turut menjual produk mereka.

“Pameran ini turut disertai koperasi negara rantau asia pasifik seperti Korea, Thailand, Cambodia, Indonesia dan Filipina. Masuk adalah percuma kepada semua pengunjung.

“EKSKOM 2022 turut menyasarkan RM700,000 nilai jualan dan RM500,000 nilai jualan makanan dan minuman menerusi Festival Makanan Asia (Asian Food Festival).

“Pelbagai cabutan bertuah seperti motosikal, televisyen, telefon bimbit dan lain-lain menanti pengunjung.

“EKSKOM 2022 sebagai jentera pembangunan ekonomi rakyat untuk meningkatkan taraf hidup masyarakat menerusi keusahawanan koperasi bagi menangani cabaran peningkatan kos sara hidup dan memperkasa rantaian bekalan negara,” katanya pada sidang media.

Turut hadir, Pengurus Besar Bahagian Komunikasi Korporat ANGKASA, Halim Ibrahim.

Tumpuan utama EKSKOM 2022 adalah pelbagai program keusahawanan perdagangan seperti sesi pemadanan perniagaan, demonstrasi produk, ‘pocket talk’, ‘business coaching’, dan jaringan dagangan.

Pelbagai program menarik dan mesra rakyat turut diatur seperti Jualan Harga Patut yang menawarkan barang keperluan harian dengan harga yang berpatutan, pameran produk dan perkhidmatan koperasi, Festival Makanan Asia, persembahan budaya dan teater muzikal, peluang pekerjaan menerusi program ’jom cari kerja’ dan forum serta ceramah agama.

Penganjuran EKSKOM 2022 sempena Hari Koperasi Negara merupakan kemuncak kepada sambutan Bulan Koperasi Kebangsaan (BKK) yang diterajui Kementerian Pembangunan Usahawan dan Koperasi (KUSKOP).

ANGKASA sebagai badan apeks gerakan koperasi negara yang diiktiraf oleh kerajaan akan terus komited menyediakan platform perdagangan antara koperasi dengan koperasi di peringkat nasional dan global bagi memenuhi keperluan anggotanya serta mengukuhkan keyakinan masyarakat terhadap peranan koperasi dalam meningkatkan kesejahteraan sosioekonomi keluarga Malaysia.

Author

Tun Puteh Wanti

View all posts

View all posts


Akademi Qurra’ tawar hadiah RM50,000

KUALA LUMPUR: Terbitan terbaharu TV AlHijrah, Akademi Qurra’ menawarkan hadiah RM50,000 kepada juara keseluruhan program realiti itu yang menemui penonton pada 28 Januari ini.

Dalam kenyataan TV AlHijrah, program ini bermatlamat melahirkan generasi
Qurani yang menjadi pelapis kepada asatizah bidang al-Quran.

“12 peserta akan mendalami ilmu al-Quran dalam tempoh 10 minggu yang penuh warnai warna, namun hanya seorang peserta yang benar-benar memahami intipati al-Quran akan diumumkan sebagai pemenang.

“Akademi Qurra’ akan memulakan siaran pada 28 Jan 2023, setiap Sabtu jam 9 malam, ” katanya dalam kenyataan berkenaan.

Program ini turut menampilkan penyanyi nasyid, Fakhrul UNIC selaku pengacara.

Tambah kenyataan itu, penyingkiran akan diadakan pada setiap minggu.

“Tiga mentor akan menjadi tulang belakang membimbing kesemua peserta.

“Tugasan utama peserta akan menyampaikan bacaan surah dari juzuk akhir al-Quran (juz amma) dengan tajwid berserta tarannum secara murattal.

“Tugasan sampingan adalah taranum challenge, soalan tajwid, terjemahan.

“Juara akan menerima hadiah wang tunai berjumlah RM50,000, trofi, sijil serta hadiah sampingan.

“Ujibakat diadakan secara dalam talian, kelas pengajian secara dalam talian telah bermula sebulan sebelum rancangan bermula, ” katanya.

Program seperti ini dapat melahirkan masyarakat yang mentadabbur ayat-ayat al-Quran dengan mudah.

“Selain itu dapat meningkatkan penghayatan dan khusyuk dalam beribadah menerusi kefahaman terhadap intipati al-Quran.

“Menjadikan intipati al-Quran sebagai agen perubahan postif dalam kehidupan insan,” kata kenyataan itu.

Author

Tun Puteh Wanti

View all posts

View all posts


PRU15: Khairy terima mana-mana kerusi untuk bertanding

PUTRAJAYA: Menteri Kesihatan Khairy Jamaluddin masih tidak mengetahui di mana beliau akan bertanding pada Pilihan Raya Umum Ke-15 (PRU15) dan akan menerima mana-mana kerusi yang diputuskan pucuk pimpinan parti untuknya.

“Tak tahulah (kerusi Parlimen mana). Biarlah diumumkan pucuk pimpinan parti. Saya terima mana-mana kawasan yang diberi kepada saya,” katanya dalam sidang media di sini hari ini.

Penyandang kerusi Parlimen Rembau selama tiga penggal itu memberi laluan kepada Timbalan Presiden UMNO Datuk Seri Mohamad Hasan untuk bertanding di kawasan tersebut.

Menurut spekulasi Khairy tiada dalam senarai calon Barisan Nasional (BN) bagi Negeri Sembilan dan beliau dikatakan hampir pasti bertanding di Sungai Buloh, Selangor.

Sementara itu, Khairy berkata calon yang didapati positif COVID-19 perlu menjalani tempoh isolasi seperti yang ditetapkan Kementerian Kesihatan (KKM) dan disaran menggunakan media sosial untuk berkempen.

Beliau juga menasihatkan calon dan parti yang bertanding dalam PRU15 untuk sentiasa menunjukkan teladan yang baik kepada rakyat.

“Kalau calon nak pergi lawatan rumah ke rumah, nak jumpa pesakit terlantar di rumah, tunjuklah teladan yang baik dengan memakai pelitup muka.

“Kalau kita adakan ceramah di dalam satu dewan dan dewan dah penuh, parti politik dan penganjur digalakkan untuk membuat pengumuman kepada mereka yang hadir supaya digalakkan pakai pelitup muka,” katanya.

Suruhanjaya Pilihan Raya (SPR) menetapkan hari pengundian bagi PRU15 pada 19 November, penamaan calon (5 November) dan pengundian awal pada 15 November. – BERNAMA


JAINJ kesan ahli kumpulan ajaran sesat Sihulk

ISKANDAR PUTERI: Jabatan Agama Islam Negeri Johor (JAINJ) dan polis sedang mengesan ahli kumpulan ajaran sesat Suhaini Muhammad, atau ringkasnya Sihulk, yang dipercayai menghina Islam serta Nabi Muhammad SAW di aplikasi TikTok baru-baru ini.

Pengerusi Jawatankuasa Hal Ehwal Agama Islam negeri, Mohd Fared Mohd Khalid berkata, Jawatankuasa Fatwa Negeri Johor memutuskan bahawa fahaman serta ajaran Sihulk adalah sesat, menyeleweng dan bertentangan dengan akidah, syariah serta akhlak Islam sejak Julai 2021.

“Video tular mengenai Sihulk ini bermakna ajaran sesat ini masih ada pengikut setia di negeri ini walaupun sudah diharamkan dua tahun lepas… bagaimanapun, JAINJ sudah membuat laporan polis berhubung penularan video itu semalam.

“Situasi ini amat membimbangkan apatah lagi video itu dapat ditonton dengan bebas oleh generasi muda,” katanya kepada pemberita di luar persidangan Dewan Undangan Negeri (DUN) Johor di sini hari ini.

Beliau juga berkata kerajaan negeri telah mengenal pasti 21 fahaman dan ajaran yang dikategorikan sebagai sesat serta diharamkan untuk diamal di Johor.

Katanya antara fahaman dan ajaran yang telah diwarta serta difatwakan sebagai sesat dan menyeleweng ialah Hadi Minallah, Hizbut Tahrir, Syiah, Wahhabi, Kumpulan Layar Bahtera, Millah Abraham, Al-Arqam dan Kumpulan Black Metal.

Terdahulu, tular rakaman video berdurasi seminit 17 saat memaparkan empat lelaki mengaku menyokong ajaran Sihulk dan menyebut beberapa ayat yang menyeleweng dari segi akidah.

Mohd Fared juga berkata, sebanyak 41 masjid dan 68 surau di seluruh Johor rosak akibat bencana banjir sejak 1 Mac lepas sekali gus mengakibatkan kerugian bernilai kira-kira RM1.9 juta.

Beliau berkata, daerah Batu Pahat merekodkan jumlah kerosakan paling besar iaitu 28 masjid dan 44 surau diikuti Segamat (enam masjid, 10 surau), Kluang (tiga masjid, tiga surau), Kota Tinggi (dua masjid, dua surau), Muar (satu masjid, empat surau), Tangkak (satu masjid, dua surau) serta Mersing (dua surau) dan kerajaan negeri akan menyediakan bantuan sekali beri sebanyak RM20,000 kepada masjid dan surau terbabit.

“Kita juga melihat kerosakan melibatkan al-Quran, kitab agama serta buku ilmiah yang dianggarkan sebanyak 100 tan di seluruh Johor dengan Batu Pahat sahaja berjumlah lebih 50 tan.

“Kesemua buku ini akan dikumpul untuk dilupuskan mengikut kesesuaian bagi menghormati kedudukan sebagai buku agama,” katanya sambil menambah setiap daerah memiliki pusat pelupusan yang menggunakan dua kaedah iaitu mengeringkan sebelum dibakar atau terus dibakar kemudian dimampat dalam bentuk kiub untuk dilepaskan ke lautan. – BERNAMA